**  **

  **OPŠTINA ROŽAJE**

**NACRT PLANA**

**LOKALNI PLAN AKCIJE ZA MLADE (2016-2020)**

**I PLAN AKCIJE ZA 2016. GODINU**

**Rožaje , novembar 2015. godina**

****

Projekat finasira Evropska unija

***Ovaj dokument pripremljen je u okviru projekta izrade Lokalnog plana akcije za mlade opštine Rožaje (LPAM), podržan je kroz program De facto STRONG koji realizuje Fond za aktivno građanstvo - fAKT, a finansira Evropska komisija, posredstvom Delegacije Evropske Unije u Crnoj Gori. Dokument predstavlja rezultat rada i saradnje partnera: Opštine Rožaje i NVO ‘’Građanska inicijativa mladih’’.***

**S A D R Ž A J**

1. **UVOD 3**

**1.1. Šta je Lokalni plan akcije za mlade? 3**

**1.2. Definicija pojma mladi 4**

1. **OPŠTINA ROŽAJE 5**

**2.1. Demografske karakteristike 5**

**2.2. Anketiranje mladih 6**

1. **OBRAZOVANJE 7**
2. **ZAPOŠLJAVANJE 11**
3. **ZDRAVLJE I PORODICA 14**
4. **KULTURA 17**
5. **SLOBODNO VRIJEME 19**
6. **LJUDSKA PRAVA 21**
7. **UČEŠĆE MLADIH 23**
8. **INFORMISANOST I MOBILNOST 25**
9. **ČETVOROGODIŠNJA STRATEGIJA 28**
10. **AKCIONI PLAN 2016. 32**
11. **MONITORING I EVALUACIJA 41**
12. **UVOD**
	1. **Šta je Lokalni plan akcije za mlade?**

Lokalni plan akcije za mlade predstavlja razvojni dokument kojim se sprovodi briga o mladima u cilju poboljšanja položaja mladih u opštini Rožaje.

 Ovaj dokument utvrđuje cjelovitu i usklađenu politiku prema mladima i radni plan zadataka u sprovođenju akcionog plana. U interesu mladih je da sve jedinice lokalne samouprave, institucije, sva udruženja građana i ostali subjekti društvene zajednice međusobnom saradnjom i zajedničkim djelovanjem doprinesu postizanju zajedničkih ciljeva.

 Lokalni plan pokriva sljedeće oblasti: obrazovanje, zapošljavanje, zdravlje i porodica, kultura, slobodno vrijeme, ljudska prava, učešće mladih u životu društva i informisanost i mobilnost mladih. Prilikom izrade Lokalnog plana vodilo se računa da sve planirane aktivnosti iz navedenih oblasti budu realne i sa mogućnošću realizacije u planiranim vremenskim okvirima. Ovaj dokument sadrži analizu trenutne situacije (relevantnih subjekata i potreba mladih[[1]](#footnote-2)), Strateški plan za 4 godine, Akcioni plan za 2016. godinu u kojem su navedeni prepoznati problemi, ciljevi i aktivnosti za rješavanje problema, nosioci aktivnosti, vremenski rok za realizaciju i indikatori (pokazatelji) uspješnosti realizacije svih navedenih aktivnosti.

 Lokalni plan akcije za mlade opštine Rožaje je u skladu sa nekoliko važnih evropskih i svjetskih dokumenata, koji određuju strateške pravce razvoja mladih: „Bijela knjiga“ (Evropski parlament), „Evropska povelja o učešću mladih na lokalnom i regionalnom nivou“ (Kongres lokalnih i regionalnih vlasti Evrope), „Nacionalna politika za mlade“, kao radni dokument i dodatak dokumentu „Obrazovanje mladih ljudi: Izjava za 21. vijek“, „Jedanaest indikatora za razvoj nacionalne strategije i politike za omladinu“.

 Lokalni plan se oslanja, i u skladu je sa Nacionalnim planom akcije za mlade Crne Gore, koji je usvojen 2006. godine od strane Vlade Crne Gore i predstavlja nacionalnu strategiju prema mladima. Za podršku implementaciji Nacionalnog plana akcije za mlade (NPAM), pri Upravi za mlade i sport 2009. godine je osnovana Kancelarija za mlade, koja je, između ostalog u funkciji centralnog info punkta za realizaciju NPAM-a, ali i razvoja i implementacije lokalnih planova akcija za mlade, te saradnje sa NVO-ima koji rade sa mladima i za mlade.

 U okviru Nacionalne strategije za mlade, princip decentralizacije je predstavljen kao model, koji će omogućiti sprovođenje nacionalnih ciljeva, ali u skladu sa specifičnim potrebama mladih u svakoj lokalnoj zajednici. Kako bi se ciljevi sadržani u Nacionalnoj strategiji za mlade uspješno sprovodili na lokalnom nivou, neophodno je stvoriti određene preduslove, odnosno instrumente/mehanizme, koji će omogućiti sprovođenje Nacionalne strategije: izraditi lokalnu strategiju i akcioni plan za mlade, formirati Kancelariju za mlade i formirati Savjet za mlade.

* 1. **Definicija pojma mladi**

 Pojam „mladi“ opisuje fazu života između djetinjstva i odraslog doba. Mladost je posebno životno razdoblje u kojem se uz biološko i psihičko sazrijevanje odvija i proces uključivanja pojedinca u društvenu zajednicu. Dostizanje socijalne zrelosti ne zavisi samo od mladih, nego i od sveopštih mogućnosti koje im društvo pruža kako bi dostigli socijalnu zrelost. Stoga imamo različito definisanje starosnih granica mladih jer mogućnosti variraju od države do države. Prema Ujedinjenim nacijama i Svjetskoj banci, mladi su osobe od 15-24 godine.

 Sa druge strane, na području bivše Jugoslavije starosna granica mladih je nešto pomjerena na gore zbog dužeg trajanja obrazovanja i težeg zapošljavanja, što odlaže odrastanje i društvenu nezavisnost. Tako se u Hrvatskoj mladima smatraju osobe starosti od 15-29 godina, u Srbiji, Bosni i Hercegovini i Makedoniji od 15-30 godina, dok se u Crnoj Gori mladima smatraju osobe starosti od 15-29 godina. Populaciju mladih čini 23,2 % od ukupnog broja stanovništva Crne Gore, a u Rožajama od ukupnog broja stanovnika populaciju mladih čini 24,04%.

1. **OPŠTINA ROŽAJE**

**2.1. Demografske karakteristike**

Rožaje se nalazi na krajnjem sjeveroistoku Crne Gore. Susjedne opštine su Berane, Petnjica (Crna Gora), Peć (Kosovo) i Tutin (Srbija).

 Opština Rožaje zahvata površinu od 432 km² što čini 3,12 % od ukupne teritorije Crne Gore, predstavljajući po površini četrnaestu opštinu u Crnoj Gori. Prema rezultatima popisa iz 2011. godine, opština ima 22.964 stanovnika (11.776 muškaraca – 51.28 % i 11.188 žena – 48,72 % ). U gradu živi 13.030 stanovnika ili 56.74 %, a u seoskom području 9.934 stanovnika ili 43.26 %. Od ukupnog broja stanovnika, 5.521 pripada starosnoj granici od 15 do 29 godina,(2.892 ili 52,38% – muškarci, 2.629 ili 47,62 % – žene ), što čini 24,04 % stanovništva opštine Rožaje. Prosječna starost stanovništva u Crnoj Gori je 37 godina, a u opštini Rožaje 31.7 godina, što je čini opštinom sa najmlađim prosjekom starosti stanovništva u državi.[[2]](#footnote-3)

Nacionalnu strukturu u Rožajama čine:

# Bošnjaci 19.269 ili 83,91 %; Albanci 1.158 ili 5,04 %; Muslimani 1.044 ili 4,55 %; Srbi 822 ili 3,58 %; Crnogorci 401 ili 1,75 % ostali i neopredijeljeni 270 ili 1,18%

**2.2. Anketiranje mladih**

Za potrebe izrade Akcionog plana za mlade spoveli smo anketu, koju je popunilo 200 mladih ispitanika sa područja rožajske opštine. Anketiranje je sprovedeno radi istraživanja problema, prioriteta i potreba mladih opštine Rožaje.Takođe prilikom anketiranja evidentirane su sve potrebe ispitanika koje su nam dobrodošle za izradu smjernica Lokalnog akcionog plana za mlade. Na osnovu istraživanja izvršena je analiza problema i trenutnog stanja, nakon čega je definisana četvorogodišnja Strategija i izrađen jednogodišnji Lokalni akcioni plan za mlade u opštini Rožaje.

 Od ukupnog broja anketiranih, mladi muškog pola čine 56 %, a ženskog pola 44 %.

 Anketirani su bili iz tri starosne grupe, i to:

24 % u grupi 15-19 godina,

43 % u grupi 20-24 godine i

33 % u grupi 25-29 godina.

 Ispitanici su grupisani i prema mjestu stanovanja na grad i selo, i to:

 72 % iz gradske sredine i 28 % iz seoske sredine.

 U pogledu radne strukture ispitanici su podijeljeni na zaposlene i nezaposlene, i to:

 76 % nezaposlenih i 24 % zaposlenih.

 Po obilježju zanimanja i stručne spreme, najveći broj ispitanika čine osnovci, srednjoškolci i studenti (58 %), dok ih je sa višom i visokom školom ispitano 40 %, i sa master/magistar 2 %.

 Mladi opštine Rožaje su se izjašnjavali iz sljedećih oblasti:

 - obrazovanje

 - zapošljavanje

 - zdravlje i porodica

 - kultura

 - slobodno vrijeme

 - ljudska prava

 - učešće mladih u životu društva

 - informisanost i mobilnost

 Rezultati istraživanja potreba mladih su sastavni dio analize trenutne situacije u svakoj od oblasti Lokalnog akcionog plana za mlade.

1. **OBRAZOVANJE**

U svim savremenim društvima, oblast obrazovanja zauzima jednu od primarnih uloga za društveni progres. Slojevitošću modernog društva i njegovim zahtjevima razvili su se i različiti vidovi obrazovanja (formalno, neformalno i informalno obrazovanje) koji trebaju da koriste razvoju ukupnih potencijala ličnosti i njihovih usklađenosti sa društvenim potrebama.

**FORMALNO OBRAZOVANJE**

**Predškolsko obrazovanje**

 U opštini Rožaje postoji Javna predškolška ustanova‘’Boško Buha’’ koja je u školskoj 2014/15. godini brojala 161 polaznika.

**Osnovno obrazovanje**

 U opštini Rožaje, na osnovu sprovedenog istraživanja po osnovnim školama, postoji 10 matičnih osnovnih škola i 12 područnih jedinica. Na gradskom području Rožaja se nalaze dvije matične devetorazredne osnovne škole: OŠ „25. maj” i OŠ „Mustafa Pećanin”.

 Osnovne matične škole locirane na seoskom području u naseljima: JUOŠ ‘’Milutin Ivanović’’ Biševo, područne jedinice: Bijela Crkva, Radetina i Sinanovića Luke; JU OŠ ‘’Miroslav Đurović’’ Bašča, područna jedinica Lučice; JU OŠ ‘’Bać’’ Bać, područne jedinice Besnik, Jablanica, Malindubrava; JU OŠ ‘’Daciće’’ Daciće; JU OŠ ‘’Balotiće’’ Balotiće, područna jedinica Kujevići; JU OŠ ‘’Donja Lovnica’’ Donja Lovnica, područna jedinica Ćosovica; JU OŠ ‘’Bratstvo i jedinstvo’’ Skarepača, područna jedinica Kalače i Seošnica; JU OŠ ‘’Bukovica’’ Bukovica, područna jedinica Paučina.

 Vlada Crne Gore usvojila je Strategiju inkluzivnog obrazovanja u martu mjesecu 2008. godine. Vodeće načelo strategije je kvalitetno i dostupno obrazovanje djece i omladine s posebnim obrazovnim potrebama u skladu sa njihovim interesovanjima, mogućnostima i potrebama. Komisija za usmjeravanje djece sa smetnjama u razvoju je najvažniji segment u inkluzivnom obrazovanju. Zakonom o specijalnom obrazovanju i vaspitanju usmjeravanje u obrazovne programe djece sa posebnim potrebama je vraćeno sa državnog na lokalni nivo, tj. u nadležnost Sekretarijata za kulturu, društvene djelatnosti i sport. Zadatak Komisije je da usmjeri djecu u obrazovne programe u skladu sa njihovim stepenom ometenosti.

 Sistem inkluzivnog obrazovanja, koji se odnosi na uključivanje djece i omladine sa smetnjama u razvoju u redovan sistem obrazovanja sprovodi se i u opštini Rožaje, gdje je u gradskim srednjim i osnovnim školama u školskoj 2014/15 godini pohađalo: Srednja stručna škola 16 učenika/ca; OŠ ‘’Mustafa Pećanin” 28 učenika/ca i OŠ ”25 maj” 7 učenika/ca.

**Prikaz broja učenika po školama u školskoj 2014/2015**

|  |  |  |  |
| --- | --- | --- | --- |
| OŠ “25. maj” | 1005 | OŠ ”Daciće”, Daciće | 22 |
| OŠ ”Mustafa Pećanin”  | 1039 | OŠ ”Balotiće”, Balotiće | 131 |
| OŠ ”Milutin Ivanović”, Biševo | 218 | OŠ ”Donja Lovnica”, Donja Lovnica | 198 |
| OŠ ”Miroslav Đurović”, Bašča | 96 | OŠ ”Bratstvo i jedinstvo”, Skarepača | 349 |
| OŠ”Bać”, Bać | 284 | OŠ ”Bukovica”, Bukovica | 91 |
| **UKUPAN BROJ UČENIKA U OPŠTINI : 3.433** |

Na osnovu sprovedenog istraživanja za potrebe Lokalnog plana akcije za mlade došli smo do podatka da je u opštini Rožaje školske 2014/2015 godine pohađalo 3.433 učenika/ca u osnovnim školama; u gradskim osnovnim školama 2.044 učenika/ca, a na seoskom području 1389 učenika/ca.

**Srednje obrazovanje**

 U Rožajama postoje dvije srednje škole:

 Gimnazija „30. septembar”, koju u školskoj 2014/15. pohađalo 456 učenika/ca. Nastava se odvijala u 15 odjeljenja.

 Srednja stručna škola, koju u školskoj 2014/15. pohađalo 538 učenika/ca. Nastava se odvijala u 23 odjeljenja.

 U svim osnovnim i srednjim školama su formirani Savjeti roditelja.

**Visoko obrazovanje**

 U Rožajama nepostoji ni jedan fakultet. Na osnovu sprovedenog istraživanja, iz Rožaja školske 2014/15. godine studiralo je 429 studenata u više gradova Crne Gore, Srbije, Kosova, Bosne i Hercegovine, Turske, Makedonije i drugih država.

**NEFORMALNO OBRAZOVANJE**

Neformalno obrazovanje je vaninstitucionalno obrazovanje u kojem su obrazovne aktivnosti organizovane i planirane, podstiču individualno i društveno učenje i sticanje različitih vještina i znanja, te razvoj stavova i vrijednosti. Stanje u Rožajama na ovom polju je slično stanju u Crnoj Gori, ali i državama iz okruženja: postoje nevladine organizacije koje se bave neformalnim obrazovanjem, čije su ciljne grupe mladi ljudi. Ne postoji evidencija o ovim programima, njihovom kvalitetu, kao i broju mladih koji su obuhvaćeni programima, a nijedna institucija nije zadužena za pružanje logističke podrške ovim aktivnostima.

**INFORMALNO OBRAZOVANJE**

Informalno obrazovanje obuhvata razmjene znanja u okviru porodice, među prijateljima, putem medija, interneta, knjiga... Mladi su u Rožajama, kao i u Crnoj Gori u prilici da svakodnevno primaju informacije putem medija, interneta, knjiga, udruženja, rada u grupi i slično. Ovaj vid obrazovanja nije dovoljno istražen i njemu se ne pridaje dovoljno pažnje.

**STIPENDIRANJE UČENIKA I STUDENATA**

Stipendiranje studenata na teritoriji opštine Rožaje vrši se jednom godišnje putem javnog konkursa za dodjelu stipendija koji raspisuje Sekretarijat za kulturu, društvene djelatnosti i sport. Odukom o stipendiranju studenata za 2015/16 predviđeno je stipendiranje za 50 studenata. Stipendije će se isplaćivati za 10 mjeseci tokom trajanja školske godine.

 Studenti, kao i učenici imaju mogućnost konkurisanja za stipendije kod Ministarstva prosvjete i sporta, kod raznih Fondacija i organizacija iz zemlje i inostranstva, kao i da budu korisnici stipendija drugih zemalja.

**ISTRAŽIVANJE POTREBA MLADIH**

U anketi koja je sprovedena za potreba Lokalnog akcionog plana za mlade iz oblasti obrazovanja istaknuti su sljedeći prioriteti: osnivanje Šumarskog fakulteta, izgradnja i otvaranje još jedne osnovne škole na gradskom području, povećanje broja stipendija i iznosa stipendije, otvaranje novih smjerova u srednjim školama za zanimanje autolakirer / autolimar, medicinska sestra / tehničar, negovateljica / negovatelj, bolje studentsko i učeničko organizovanje, konstantno usavršavanje nastavničkog kadra, reforma školstva, uvođenje vjeronauke, uvođenje arapskog jezika, veći broj sekcija u školama, organizovanije neformalnog obrazovanja, stvaranje boljih uslova za rad seoskih škola, bolje organizovanje prevoza učenika srednjih škola koji dolaze sa seoskih područja, organizovanje besplatnih škola stranih jezika, edukacija vršnjačkih edukatora, organizovanje praktične nastave, debata, seminara, radionica, opšta informisanost, odvojenost obrazovanja od politike.

1. **ZAPOŠLJAVANJE**

Zapošljavanje je oblast koja je neophodna za normalan opstanak i funkcionisanje ljudi, spoj između pojedinca i posla, na osnovu kojeg on osigurava egzistenciju sebe kao pojedinca i druge ljude u okviru svoje porodice. Biti zaposlen znači i osjećati se odgovornim, korisnim i osiguranim u široj društvenoj zajednici. Zato je ova oblast od posebne važnosti, naročito za mlade ljude, koji stasavaju u ozbiljne odgovorne ljude, koji će biti nosioci porodice i važnih životnih pitanja tokom svojih života. Zbog svega toga, egzistencija je nemoguća bez zaposlenosti. Biti zaposlen znači biti koristan u svom i društvenom životu i za to imati određenu finansijsku nadoknadu, koja je motivacione i egzistencijalne prirode.

 Iako se mladi ljudi u Rožajama suočavaju sa velikim brojem problema, većina stavlja nezaposlenost u sami vrh liste problema. Mladi ljudi se osjećaju nemoćno, suočeni s oslabljenom ekonomijom, a nedostatak razumijevanja o tome kako da budu konkurentni na tržištu rada pri ionako ograničenim mogućnostima zapošljavanja, dodatno pojačava njihovo nezadovoljstvo.

 Mladi ljudi će biti uvjereni da imaju budućnost u Rožajama jedino prevladavanjem ovih nedostataka, i samo tada će uvidjeti da aktivno učešce u javnom životu ima smisla. Obezbjeđivanje ekonomske sigurnosti mladih ljudi je zbog toga neophodno, ako žele da postanu aktivni građani. Jedan od glavnih problema kontinuiranog odlaska mladih ljudi iz Rožaja, jeste upravo nemogućnost da se zaposle u svome gradu.

|  |  |  |  |  |  |
| --- | --- | --- | --- | --- | --- |
| **NEZAPOSLENOST** | **U ROŽAJAMA** |  |  |  |  |
| NA DATUM: | UKUPNO NEZAPOSLENIH: | UKUPNO NEZAPOSLENIH MLADIH(od 18 do 30 god.) | MLADI (m) | MLADI (ž) |
| 31. 12. 2013. | 1120 | 340 (30,03%) | 185 | 155 |
| 31. 12. 2014. | 1100 | 350 (31,81 %) | 175 | 175 |
| 01. 11. 2015. | 1200 | 350 (29,16%) | 190 | 160 |

**Tržište rada:**

 Osnovna karakteristika tržišta rada u Crnoj Gori je strukturna neusklađenost između ponude i tražnje radne snage, pri čemu se pod ponudom podrazumijeva broj nezaposlenih lica sa evidencije Zavoda za zapošljavanje, a pod tražnjom slobodna radna mjesta koja su poslodavci oglasili putem Zavoda za zapošljavanje. Nesklad između ponude i tražnje radne snage imao je za posljedicu rast prosječnog vremena čekanja na posao, što posebno nepovoljno utiče na opadanje kvaliteta ponude radne snage, odnosno zaboravljanje i zastarijevanje znanja i sposobnosti stečenih redovnim obrazovanjem.

 U Rožajama je najveći broj nezaposlenih mladih lica sa završenim III i IV stepenom obrazovanja (ukupno 200). Izražen je problem i rada “na crno”, tako da su podaci o nezaposlenim mladim ljudima često i nerelevantni, jer upravo mladi najviše prihvataju da se na ovakav način upošljavaju. Ova činjenica, takođe predstavlja problem kod mladih ljudi, jer im se uopšte ne uplaćuju doprinosi, što se negativno odražava na njihovu budućnost.

**Zapošljavanje mladih OSI/OSH**

 Na evidenciji biroa rada u Rožajama trenutno se nalazi 20 lica OSI/OSH[[3]](#footnote-4), od čega na Birou rada se nalazi 7 mladih osoba, u kategoriji od 15-30 godina.

 Mladi OSI/OSH se mogu upošljavati preko javnih radova.

**Ko se bavi zapošljavanjem u Rožajama:**

 U Rožajama postoji Zavod za zapošljavanje Crne Gore - Biro rada Rožaje, koji posreduje između poslodavaca i nezaposlenih i obavlja još niz aktivnosti koje se tiču zapošljavanja:

 - obavlja informativne razgovore za sva novoprijavljena lica sa evidencije Zavoda, a izvode ga stručno obučeni savjetnici za zapošljavanje. Na informacionom razgovoru nezaposlena lica dobijaju informacije o svojim pravima i obavezama, koje imaju dok se nalaze na evidenciji,

 - organizuje informaciono-motivacione seminare (radionice), čiji su programi namijenjeni svim nezaposlenim licima, a imaju svrhu da informišu nezaposlene o svim značajnim obilježjima tržišta rada i zapošljavanja. Takođe imaju za cilj i da motivišu nezaposlene da aktivno traže posao,

 - intervjui i planovi zapošljavanja. Za svako nezaposleno lice savjetnici za zapošljavanje rade individualni plan zapošljavanja na osnovu strukturiranog intervjua. Plan zapošljavanja pomaže nezaposlenom licu da brže dođe do posla uz visoko stručno i profesionalno usmjeravanje savjetnika,

 - organizuju programe sticanja vještina, a na taj način povećavaju konkurentnost na tržištu rada nezaposlenima, putem informatičkog opismenjavanja i organizovanjem kurseva stranih jezika,

 - vrše sezonsko zapošljavanje,

 - finansiraju javne radove (javni radovi su lokalni ili državni program zapošljavanja koji su namijenjeni podsticanju otvaranja novih radnih mjesta i očuvanju ili razvoju radnih sposobnosti nezaposlenih lica. Organizuju se zbog izvođenja socijalno-zaštitnih, obrazovnih, kulturnih, komunalnih, poljoprivrednih, ekoloških i dr. programa, u saradnji sa javnim institucijama, opštinama i nevladinim sektorom),

 - obavlja programe samozapošljavanja[[4]](#footnote-5).

**ISTRAŽIVANJE POTREBA MLADIH**

Veliki broj mladih, koji su anketirani, razočarani su načinom na koji se zapošljavaju. Po njima, kako izjavljuju, najvažnije karakteristike za zapošljavanje i problemi su: zapošljavanje posredstvom, neuzimanje u obzir stručnosti pojedinaca ispred svega ostalog, politička pripadnost, loše informisanje mladih o slobodnim radnim mjestima, nedovoljan rad Zavoda za zapošljavanje na upošljavanju mladih, manjak radnih mjesta. Pored toga, mladi su kroz ankete prepoznali i probleme koji se javljaju kod većine mladih u vezi zapošljavanja, a to su: loša motivacija i ograničen obrazovni profil mladih ljudi. Takođe, mladi su iznijeli i neke predloge koje smatraju da bi im pomogle prilikom zapošljavanja: dobra priprema za intervju, pokretanje sopstvenog biznisa, neophodna edukacija, samoinicijativa, krediti za samozapošljavanje, neophodna finansijska podrška za razvoj poslova na selu.

1. **ZDRAVLJE I PORODICA**

„Zdravlje je stanje potpunog tjelesnog (fizičkog), duševnog (psihičkog) i socijalnog blagostanja, a ne samo odsustvo bolesti i iznemoglosti“ (Ustav Svjetske zdravstvene organizacije ,1946).

 „Zdravlje nije puko nepostojanje bolesti, već stanje potpunog fizičkog, mentalnog, duhovnog i socijalnog blagostanja“ (Deklaracija Svjetske zdravstvene organizacije iz Alma Ate, 1974).

 U Rožajama postoji javna zdravstvena ustanova za ostvarivanje zdravstvene zaštite, a to je: JZU Dom zdravlja Rožaje, kao i jedinica za hitnu medicinsku pomoć, koja posluje u okviru Zavoda za hitnu medicinsku pomoć Crne Gore.

Dom zdravlja[[5]](#footnote-6) danas ima 30 ljekara, od čega su većina specijalisti raznih grana specijalnosti. Sa višom školom radi 4 radnika, sa srednjom svih smjerova 60, a nemedicinskog osoblja na oba nivoa 20 od čega 2 sa VSS, jedno VŠ, a ostali SSS i KV radnici. Dom zdravlja Rožaje kontinuirano prati savremena zbivanja  u zdrastvu pa sa tog razloga se radi na dodatnim edukacijama svih zaposlenih, kao potvrda toga imamo 3 magistra medicinskih nauka i jednog primarijusa itd. Na taj način se postiže praćenje svih savremenih dostignuća u medicini.

U potpunosti je sprovedena inlementacija Izabranih doktora organizovani su novi oblici zdrastvene zaštite; fizikalana medicina na primarnom nivou, **populaciono savjetovalište, savjetovalište za mlade, savjetovalište za reproduktivno zdravlje, jedinica za djecu sa posebnim potrebama, jedinica za mentalno zdravlje, centar za plućne bolesti TBC.**

Na sekundarnom nivou u Domu zdravlja su tri odjeljnja : Interno, dječije, ginekološko-akušersko (najveće van bolničko odjeljenje u Crnoj Gori), odsjek za hemodijalizu te specijalističke ambulante ORL, oftamologija, neurologija i internistička ambulanta ko je rade svakog radnog dana. Uz to jednom nedjeljnom rade ambulante za ortopediju, hirurgija, urologija, dermatologiju i fizijatriju - saradnici iz opštine Berane.

Dom zdravlja Rožaje ima modernu RTG i UZ dijagnostiku, dva RTG aparata od čega jedan sa skopijom, mamograf, četiri UZ aparata i više EKG aparata, savremenu laborartorisku opremu uz obučen medicinski kadar.

 U Rožajama postoji veoma mali broj nevladinih organizacija koji sa različitih aspekata pristupaju rješavanju problema mladih ljudi iz oblasti zdravlja. Zbog toga se ne sprovode u dovoljnom broju razne kampanje, seminari i radionice. Problem za još više konkretnijih aktivnosti predstavlja nepostojanje lokalnog strateškog dokumenta kojim bi se regulisala ova oblast.

 Kao problem mladih ljudi u Rožajama u oblasti zdravlja jeste i nizak nivo svijesti mladih ljudi o zdravim stilovima života. Veliki dio svog slobodnog vremena mladi provode u kafićima i kladionicama. Na tim mjestima ostaju do kasnih noćnih sati, a nerijetko su i pod dejstvom alkohola i kao takvi se pojavljuju kao učesnici u saobraćaju i na taj način ugrožavaju svoj život i život drugih ljudi. Često se dešavaju i trke automobilima gdje mladi ne razmišljaju o posljedicama, nego je samo važno biti „viđen u društvu”. Iz tih razloga kako bi bili prihvaćeni u društvu, mladi ljudi počinju koristiti i psihoaktivne supstance .

 U Rožajama ne postoji strateški dokument kojim se reguliše oblast zdravlja. Pri JZU Dom zdravlja ne postoji Savjetovalište za polne bolesti. Ne postoji opštinska Kancelarija za prevenciju narkomanije kao značajan činilac koji će pomoći mladima u borbi protiv droga, a koja će imati plan i program prevencije narkomanije i saradnje sa svim relevantnim subjektima koji se bave pitanjem narkomanije.

 Na pitanje kakva je porodica u Crnoj Gori, danas se daju prilično oprečni odgovori, među kojima su dominantna dva:

 1. „Uprkos započetom procesu tranzicije i demokratizacije, Crna Gora je još uvijek zadržala patrijarhalni poredak u svim sferama života, pa i u porodičnom životu; u većini slučajeva u patrijarhalnoj crnogorskoj porodici dominira muškarac-partner, otac, koji ima jaku partnersku i roditeljsku moć, gdje su u podređenom položaju i djeca i žena - partnerka - majka ( kojoj je istovremeno nametnuta isključiva odgovornost za stabilnost i održanje porodičnog života i vaspitavanje djece).

 2. „Porodica više nije kao nekada. Promijenila se njena priroda i identitet. Radikalnoj transformaciji ove značajne mikrostrukture savremenog društva doprinio je promijenjeni položaj žene u savremenoj civilizaciji: to važi i za crnogorsku porodicu koja napušta patrijarhalna i tradicionalna svojstva i postaje dio svjetske promjene” (prof. dr Ratko Božović ).

 Ova dva mišljenja koja se odnose na položaj muškarca i žene u porodici mogu se prenijeti i na Rožaje.

 Problem koji se odnosi na zasnivanje porodice jeste i taj što su mladi ljudi uplašeni činjenicom da još o nekome treba da vode računa, pogotovo ako su nezaposleni. Mladi ljudi se plaše roditeljstva i obaveza koje ono povlači sa sobom: kako će se snaći u ulozi roditelja, da li mogu sve obezbijediti djeci i na koji način ih vaspitavati i voditi brigu o njima.

 Zbog obaveza i nastojanja roditelja da materijalno obezbijede svoju porodicu, porodični život biva zapostavljen: manje se ima vremena za zajedničke porodične aktivnosti koje odražavaju porodično zajedništvo, privrženost, bliskost, uzajamnu podršku i lojalnost. Sve to doprinosi gubitku porodične kohezije, povezanosti i identiteta.

 U Crnoj Gori je izjednačen status bračne i vanbračne zajednice, kao i status bračne i vanbračne djece.

**ISTRAŽIVANJE POTREBA MLADIH**

Istraživanjem potreba mladih došli smo do podatka da mladi pomoć doktora traže samo kada je to neophodno, mladi se žale na gužve jer je zdravstveni sistem regulisan po principu izabranog doktora a slabo funkcioniše sistem zakazivanja pregleda, nemaju povjerenja u zdravstvo, preventivno se rijetko kontrolišu. Ukazali su da su glavni problemi u Rožajama: bolesti zavisnosti, polne bolesti, bolesti poremećaja metabolizma, broj mladih ljudi koji voze u alkoholisanom stanju i nerijetko su povrijeđeni u saobraćajnim nesrećama. Izjavili su da ne koriste usluge savjetovališta kako zbog nepovjerenja i(li) stida, i da su nedovoljno upoznati sa radom postojećih savjetovališta.

 Mladi su se izjasnili da kasno stupaju u brak iz razloga ekonomske zavisnosti od porodice, odnosno uslijed nezaposlenosti i nemogućnosti odvojenog života.

1. **KULTURA**

Kultura se odnosi na cjelokupno društveno nasljeđe neke grupe ljudi, to jest mišljenja, osjećanja i djelovanja neke grupe, zajednice ili društva, kao i na izraze tih obrazaca u materijalnim objektima. Riječ kultura potiče od latinske riječi colere, što je značilo: nastanjivati, uzgajati, štititi, poštovati. Za kulturu postoje i druge definicije koje odražavaju razne teorije za razumijevanje i kriterijume za vrednovanje ljudske djelatnosti.

 Ljudi pomoću kulture u istom društvu dijele zajedničko ponašanje i način razmišljanja. Ljudi se izražavaju i predstavljaju, na sebi svojstvene načine, u širem okruženju, i na taj način stvaraju određenu kulturnu sadržinu. Kultura mladih je, opet na svojstven način mladih, specifična u odnosu na kulturu odraslih.

Nesporna je činjenica da opština Rožaje ima izuzetan kulturni potencijal, kulturnu istoriju, baštinu, tradiciju, običaje itd. Isto tako veliki broj uspješnih stvaralaca iz svih oblasti stvaralaštva koji žive i rade kako u Rožajama, tako i van Rožaja, su dokaz o izvanrednom talentu koji ovaj grad posjeduje.

 Javni interes u oblasti kulture na teritoriji opštine Rožaje trenutno se ostvaruje kroz mrežu javnih ustanova čiji je osnivač Skupština opštine Rožaje i koje se finansiraju iz Budžeta opštine:

 JU Centar za kulturu Rožaje sa galerijom, JU Narodna Biblioteka Rožaje i JU Zavičajni muzej ‘’Ganića kula’’ koje su već godinama nosioci javnog kulturnog života opštine u skladu sa zakonskim propisima i osnivačkim aktima Skupštine opštine Rožaje.

 Muzejska djelatnost obuhvata sistematsko istraživanje, prikupljanje, proučavanje, čuvanje, stručnu zaštitu, stručnu i naučnu obradu, izlaganje pokretnih dobara značajnih za kulturu, umjetnost, nauku i obrazovanje, kao i publikovanje rezultata ove djelatnosti.

 Djelatnosti Centra za kulturu sa galerijom su: organizovanje likovnih izložbi i kulturno-zabavnih manifestacija; ustupanje izložbenog, odnosno galerijskog prostora za organizovanje pojedinačnih i grupnih izložbi umjetničkih djela; promet umjetničkih djela; izdavanje monografija, kataloga i publikacija; zaštita, prikupljanje i prezentacija zbirki umjetničkih djela; popularisanje likovnog i drugog umjetničkog stvaralaštva; saradnja sa drugim ustanovama, organizacijama i udruženjima iz oblasti kulturnog stvaralaštva.

 Bibliotečku djelatnost u Rožajama obavlja JU Narodna biblioteka. Organizovana je u dva sektora: bibliotečki i čitaonički.

 Bibliotečki sektor se sastoji od Odjeljenja za odrasle i Dječijeg odjeljenja sa čitaonicom. Čitaonički sektor se sastoji od Čitaonice i Zavičajnog odjeljenja. Djelatnosti Narodne biblioteke su: prikupljanje, čuvanje i davanje na korišćenje knjiga, časopisa, novina i drugog bibliotečkog materijala: pružanje informacija i podataka koji se koriste u naučne, obrazovne, vaspitne i druge svrhe; unapređenje privrednog, kulturnog i tehničkog razvitka; izdavačka djelatnost; propagiranje knjige i čitanja putem organizovanja izložbi knjiga, književnih večeri, susreta i sl.; praćenje i proučavanje stanja, potreba i uslova rada i razvoja biblioteke i biblioteka u sastavu i pružanje stručne pomoći.

 Javni programi i manifestacije su od izuzetnog značaja za grad. Od najznačajnijih manifestacija u Rožajama izdvajaju se: ‘’Zlatna pahulja’’ koja se organizuje od 1994. godine, ‘’Krilata Seošnica’’, ‘’Dani gljiva i ljekovitog bilja’’, ‘’Septembarski dani kulture’’ koji se priređuju povodom 30. septembra Dana opštine, ‘’Dani dijaspore’’ i druge manifestacije.

 Pored navedenih institucija, kulturom se bavi i veliki broj nevladinih organizacija, kao što su: KUD “Vrelo Ibra”, KUD „Rožaje“, Udruženje likovnih stvaralaca ‘’Kula’’, Bošnjačko društvo kulture ‘’Avlija’’, NVO “Artvizija”... Navedene organizacije okupljaju mlade iz raznih oblasti: izdavačka djelatnost, škola za žičane instrumente, gluma, škola slikanja, ples, folklor, pozorište...

Kulturna dešavanja sufinansira, organizuje i koordiniše Sekretarijat za kulturu, društvene djelatnosti i sport Opštine Rožaje.

**ISTRAŽIVANJE POTREBA MLADIH**

Problemi iz oblasti kulture u Rožajama, koje su mladi prepoznali na osnovu anketa su: nemogućnost mladih angažovanih u nevladinom sektoru da besplatno koriste malu i(li) veliku salu Centra za kulturu, nepostojanje omladinskog kulturnog centra, loša informisanost o kulturnim dešavanjima, loša promocija domaćih talenata, kulturna ponuda neadekvatna mladima, nepromovisanje hobija, problem nezainteresovanosti mladih, malo novih manifestacija, loša ponuda novih knjiga, nepostojanje pozorišta, slaba kulturna angažovanost na seoskom području, nedovoljno razvijena ekološka kultura kod mladih.

1. **SLOBODNO VRIJEME**

U suštini je teško precizno odrediti šta je slobodno vrijeme. Neki teoretičari se slažu oko toga da je to vremenski interval koji je oslobođen svake obaveze, a u kojem osoba pokušava da razvije svoje sposobnosti, dok drugi smatraju da je to jednostavno vrijeme oslobođeno od organizovanog rada, tako da se na kraju može slobodno definisati da je slobodno vrijeme skup aktivnosti kojima se pojedinac po svojoj volji može potpuno predati, bilo da se odmara ili zabavlja, bilo da povećava nivo svoje obavještenosti ili svog obrazovanja, bilo da se dobrovoljno društveno angažuje ili da ostvaruje svoju stvaralačku sposobnost nakon što se oslobodi svojih profesionalnih, porodičnih i društvenih obaveza.

 Iako se danas slobodno vrijeme smatra jednom modernom i aktuelnom društvenom pojavom, postoje brojni propusti na tom području kod savremenog čovjeka. Tako se kod mladih nameće problem organizacije slobodnog vremena. Činjenica je da mladi vrlo često ne nalaze prave načine kako provesti svoje slobodno vrijeme. Zbog toga brojni sociolozi smatraju da mlade ljude treba usmjeravati od samog djetinjstva, učiti i naročito navikavati na sadržajno provođenje slobodnog vremena. Imajući u vidu trenutno stanje i to da roditelji imaju sve manje vremena da se posvete organizaciji slobodnog vremena svoje djece zbog radnog vremena i obaveza u kući, mladi ljudi su prepušteni sami sebi.

 Rožaje je grad mladosti i sporta, u kome se uspješno organizuju mnogobrojne sportske manifestacije od regionalnog i šireg značaja.

 U nizu sportskih terena i sadržaja su i Hala sportova koja je završena sredinom 2006. godine, čiji je kapacitet 1.100 mjesta za rukometne i 1.500 mjesta za košarkaške utakmice.

 U izgradnji je sportsko rekreativni turistički centar u blizini fudbalskog stadiona, gdje je sagrađen pomoćni stadion, a planiran je olimpiski bazen, trim staze i bungalovi, što će činiti jedan lijep kompleks koji će doprinijeti jačanju sportskog turizma.

 U opštini Rožaje postoji institucija koja se bavi organizacijom sportsko-rekrativnih programa DOO Sportski centar “Rožaje” koji u svom posjedu ima sportsku dvoranu za rukometne, košarkaške, odbojkaške i druge sportske utakmice, teren za fudbal, vještački teren za mali fudbal.

 DOO ”Sportski centar Rožaje” se finansira iz budžeta opštine Rožaje i od izdavanja sale.

 U opštini Rožaje postoji 26 sportskih klubova: Karate klub ‘’Hajla’’, Karate klub ‘’Rožaje’’, Kik boks klub ‘’Univerzum’’, Košarkaški klub ‘’Ibar’’, Džudo klub ‘’Ibar’’, Odbojkaški klub ‘’Ibar’’, Izviđački odred ‘’Ibar’’, Skijaški klub ‘’Hajla’’, Skijaški klub ‘’Turjak’’, Sportsko ribolovni klub ‘’Ibar’’, Sportsko ribolovni klub ‘’Rožaje’’, Stonoteniserski klub ‘’Ibar’’, Streljački klub ‘’Rožaje’’, Fudbalski klub ‘’Ibar’’, Šahovski klub ‘’Ibar’’, Planinarski klub ‘’Ahmica’’, Planinarski klub ‘’Jelenčica’’, Ski klub ‘’Rožaje’’, Odbojkaški klub ‘’Fenix’’, Biciklistički klub ‘’Ahmica’’, Sportsko rekreativno društvo gluvih ‘’Ibar’’, Paraglajding klub ‘’Condor’’, Klub košarke u kolicima ‘’Ibar’’, Planinarski klub ‘’Hajla’’, Planinarski klub ‘’Pogled’’ i Snowboard klub ‘’Jump’’.

 Ovi sportski klubovi pružaju uslove za mlade ljude kako bi na što bolji i kvalitetniji način provodili svoje slobodno vrijeme. Međutim, zbog slabe finansijske situacije u svim ovim klubovima se plaća mjesečna članarina, što je vrlo često razlog da roditelji svoju djecu ne mogu da upišu ni u jedan od sportskih klubova i djeca nijesu u mogućnosti da se bave sportom.

 U navedenih 26 klubova trenira oko 1.000 sportista.

Obe srednje škole u Rožajama koriste jednu neuslovnu salu za fizičku kulturu.

 Dvije osnovne gradske škole (JU OŠ ‘’25. Maj’’ i JU OŠ ‘’Mustafa Pećanin’’) imaju dobro opremljene sale za fizičku kulturu kao i sportske terene u dvorištima škola. Većina osnovnih škola nemaju sale za fizičku kulturu, ali se u dvorištima istih nalaze solidno uređeni sportski tereni koje djeca koriste za nastavu fizičke kulture.

 Pored sportskih klubova, mladi svoje slobodno vrijeme provode u nevladinim organizacijama.

 Najvažnije je da se mladima pruži prilika da svoje slobodno vrijeme, koje njima ostaje na raspolaganju nakon svih obaveza u porodici i školi, univerzitetu itd, popunjavaju onim slobodnim aktivnostima koje će im pružiti najviše mogućnosti da do maksimuma angažuju i uključe svoje snage i sposobnosti, a ujedno da to bude zdravo, jer je problem u tome što veći broj mladih provodi svoje vrijeme ispred televizora i računara, a kada su napolju onda je to obično u nekim od kafića gdje se služi alkohol i nerijetko su u mogućnosti da probaju i psihoaktivne supstance. Uzrok ovog problema leži u činjenici da su mladi malo zainteresovani za aktivno bavljenje sportom, ili za sportsko rekreativne aktivnosti. Rješavanje problema slobodnog vremena bilo bi značajno iz razloga sto mladi imaju mogućnosti da se edukuju i da saznaju više o značaju bavljenja fizičkim aktivnostima.

**ISTRAŽIVANJE POTREBA MLADIH**

Na osnovu istraživanja potreba mladih u našoj opštini, došli smo do saznanja da mladi u Rožajama najviše slobodnog vremena provode gledajući televiziju, u kafićima, kući, kladionicama, na internetu, planinarenju,vožnji bicikla,čitajući knjige, dok jedan broj ispitanika svoje slobodno vrijeme provodi u sportskim klubovima i kulturno umjetničkim društvima. Mladi su kao problem naveli da treba ulagati u infrastrukturu igrališta, otvorenih i zatvorenih bazena,teniskih terena, kuglane,streljane, omladinskh klubova,skijališta,izletišta,rekreativno-avanturistikih parkova,biciklističkih i planinarskih staza... gdje bi veći dio njih provodilo svoje slobodno vrijeme.

1. **LJUDSKA PRAVA**

„Svi ljudi rođeni su slobodni, sa jednakim dostojanstvom i pravima“ - tako počinje član 1 Opšte povelje o ljudskim pravima.

 Postoje četiri vrste ljudskih prava.

 Prvu grupu čine tzv. lična prava. U ova prava spadaju ona prava koja bi trebala brinuti o tome da čovjek kao takav bude zaštićen od napada svake vrste i da njegovo ljudsko dostojanstvo ostane netaknuto. Primjer za to je pravo na život, što je osnova za sva ostala prava, i pravo na slobodan razvoj ličnosti.

 Pored ličnih prava, drugu grupu čine politička i civilna, odnosno građanska prava. Ona bi svakom čovjeku trebala garantovati nesmetano učešće u političkom životu u okviru njegove zajednice, bez straha da će zbog toga biti neopravdano kažnjen. Na primjer, sloboda mišljenja i sloboda štampe...

 Socijalna i ekonomska prava čine sljedeću grupu. Ova prava, prije svega treba da osiguraju da svaki čovjek bude opskrbljen najmanje osnovnim stvarima da bi, u najmanju ruku, mogao preživjeti. Međutim, ovim pravima pripada i pravo svakog čovjeka na obrazovanje. Ako polazimo od toga da životu dostojanstvenom čovjeka pripada nešto više od samo „ne biti gladan“, onda je neophodno za svakoga stvoriti polaznu osnovu, nakon koje bi nešto mogao postići.

 Takozvana prava treće generacije tek se odnedavno ubrajaju u ljudska prava. S jedne strane ova prava su prava činjenica, koje ukazuju na to da ljudska prava nijesu samo puka institucija, nego da se ona razvijaju i mijenjaju, a sa druge strane kroz ova prava se prepoznaju novi problemi koji ugrožavaju pravo na život svih ljudi, te stoga trebaju naći svoje mjesto u katalogu ljudskih prava.

 Pored prava na razvoj, koja bi trebala pomoći smanjenju jaza koji vlada između bijede i bogatstva širom svijeta, u prava treće generacije ubrajaju se, prije svega, prava na zaštitu životne sredine. Ova prava imaju za zadatak garanciju da prirodni životni prostori čovjeka neće biti previše oštećeni ili čak potpuno uništeni.

 Kada govorimo o ljudskim pravima, onda treba razmotriti i razliku između tzv. osnovnih i ljudskih prava. Osnovna prava su prava koja svaka država garantuje svojim građanima i prava koja su sadržana u Ustavima pojedinih država. Po osnovu njih građanin se može obratiti sudu. Ljudska prava su u izvjesnoj mjeri osnovna ideja koja leži iza osnovnih prava. Do sredine prošlog vijeka u njima se izražavao moralni zahtjev na prava definisana zakonskim propisima pojedine države, dakle, ljudska prava su prirodna prava.

 Ljudska prava su univerzalna, neotuđiva i nedjeljiva, međuzavisna i povezana.

 Osnovne vrijednosti ljudskih prava su ljudsko dostojanstvo i jednakost, a iz njih proističu sloboda, poštovanje drugih, nediskriminacija, tolerancija, pravda, odgovornost.

 Na lokalnom nivou ne postoji nijedan strateški dokument kojim se reguliše zaštita ljudskih prava.

 Nosioci obaveza i odgovornosti poštovanja, promocije i zaštite ljudskih prava kako na državnom, tako i na lokalnom nivou jesu parlament, pravosudni sistem u cjelini (sudovi, organi tužilašta i advokatura) i organi izvršne vlasti.

 Zaštitnici ljudskih prava u Crnoj Gori su: institucija Ombudsmana tj. Zaštitnika ljudskih prava i sloboda, zatim institucije obrazovanja na svim niovima, nezavisne regulatorne agencije, mediji, kao i različite vjerske institucije.

 Kao značajni za zaštitu ljudskih prava navode se međunarodne organizacije, odnosno mreže kao što su: Helsinški komitet, Nansen dijalog centar i druge.

 Što se tiče nevladinih organizacija, na lokalnom nivou ne postoji nijedna koja se bavi isključivo zaštitom ljudskih prava. Svaka od organizacija bavi se zaštitom ljudskih prava određene ciljne grupe kao što su: djeca, starije osobe, osobe sa invaliditetom, Romi, žene...

 Važno je istaći da je u Crnoj Gori usvojen Zakon o zabrani diskriminacije („Sl.list CG”, 46/2010). Ovaj Zakon je značajan iz razloga što niko ne može drugoga diskriminisati na osnovu nekog ličnog svojstva ličnosti. Ovim Zakonom su zaštićene različitosti, i na taj način se može uticati na podizanje svijesti kod mladih, kao i kod svih na prihvatanje različitosti. U slučaju diskriminacije po bilo kom osnovu postoje i novčane kazne, a pokreće se i postupak, tako da lice koje je diskriminisano može da se obrati instituciji i da traži zaštitu od diskriminacije.

**ISTRAŽIVANJE POTREBA MLADIH**

Na sprovedenom istraživanju mladi ljudi u Rožajama su izjavili da su vrlo malo informisani o ljudskim pravima i institucijama koje se bave ljudskim pravima, sankcijama koje su propisane za prekršioce ljudskih prava, neki su naveli da se ljudska prava krše, da treba uspostaviti institucionalne mehanizme za zaštitu ljudskih prava, da se vrši diskriminacija žena, da su potrebne edukacije o ljudskim pravima, da se sankcioniše kršenje ljudskih prava. Iz svega navedenog možemo zaključiti da mladi vrlo malo znaju o zakonskim dokumentima i o tome koja prava imaju i kako i na koji način da ih ostvaruju i kome da se obrate prilikom kršenja nekog njihovog prava.

1. **UČEŠĆE MLADIH**

Pod učešćem mladih u društvu se podrazumijeva širok spektar djelovanja mladih u svim sferama života u cilju razvoja kako same individue, tako i cjelokupnog društva. Mladih (između 15 i 29 godina) čine 5.521 ili 24,04 % od ukupnog broja stanovnika Rožaja.

 Dakle, mladi bi, srazmjerno svojoj brojnosti trebalo da predstavljaju ako ne najznačajniju, onda jednu od osnovnih poluga u kreiranju ukupne društvene realnosti. Pred mladim ljudima, koji pokušavaju da dovedu do nekih promjena u društvu stoji mnogo prepreka. Tu su i predrasude starijih koji mlade smatraju manje odgovornim, nezaintresovanim ili nedovoljno iskusnim. Ova činjenica se slaže sa predrasudama koje mladi imaju prema starijima. Mladi vjeruju da stariji nemaju razumijevanja za njihove potrebe i da ne shvataju ozbiljno njihove probleme, kao i da ne uvažavaju njihovo mišljenje, te zbog toga stiču negativne stavove prema aktivnom učešću u društvu i izgradnji tog društva.

 Lokalna samouprava obuhvata pravo građana sa područja određene opštine i organa lokalne samouprave da u granicama utvrđenim zakonom, uređuju i upravljaju određenim javnim i drugim poslovima na osnovu sopstvene odgovornosti. Opštine su obavezne da stvaraju uslove, podstiču i pomažu učešće stanovništva u ostvarivanju lokalne samouprave putem različitih oblika učešća u izjašnjavanju i odlučivanju o poslovima od zajedničkog interesa u cilju zadovoljavanja kulturnih, sportskih, obrazovnih, zdravstvenih, informativnih potreba, potreba iz oblasti zapošljavanja i drugih. Na osnovu principa decentralizacije mladi na lokalnom nivou mogu, posredstvom nevladinih organizacija i angažmana u njima i treba da uzmu učešće u kreiranju i realizaciji inovativnih projekata i aktivnosti, u saradnji sa organima lokalne samouprave i uz njihovu finansijsku podršku.

 U poslovniku Skupštine opštine Rožaje postoji „institut prazne stolice” za predstavnike NVO-a u lokalnom parlamentu, koja je u rožajskoj skupštini korištena samo nekoliko puta.

 U Rožajama postoje registrovane omladinske organizacije i organizacije za mlade. Omladinske organizacije su udruženja u kojima su u upravljačkoj strukturi, i ciljna grupa mladi, dok su organizacije za mlade udruženja kojima su u upravljačkoj strukturi stariji, a čija su ciljna grupa mladi. Jedan broj mladih ljudi aktivno učestvuje u razvoju društva kroz svoj angažman u pomenutim organizacijama, dok je drugi dio nedovoljno upoznat sa radom organizacija, kao i načinima uključivanja u iste. Veći broj mladih se uključuje u rad neformalne organizacije ‘’Omladinski klub Rožaje”, da bi svojim volonterskim radom dali doprinos zajednici – gdje volontira preko 120 mladih ljudi.

 Mladi se uključuju i kroz forume/savjete mladih političkih partija. Broj mladih u političkim partijama kreće se od nekoliko desetina do nekoliko stotina, u zavisnosti od partije do partije. Biračko pravo se ostvaruje sa navršenih osamnaest godina. Mladi učešće u političkim partijama sprovode preko smjernica i odluka organa, uključuju se preko programa na osnovu kojih se nude perspektive mladim ljudima.

 Mladi su nedovoljno zastupljeni u organima koji donose odluke, tako da od 34 odbornika u Skupštini opštine Rožaje imamo samo 5 koji spadaju u kategoriji mladih do 30 godina.

 Na lokalnom nivou trenutno ne postoji nijedna institucija nadležna za mlade.Ali možemo naglasit da je pri Sekretarijetu za kulturu,društvene djelatnosti i sport zapošljen savjetnik za saradnju sa mladim i prvenciju bolesti zavisnosti.

**ISTRAŽIVANJE POTREBA MLADIH**

Istraživanjem potreba mladih, došli smo do podatka da se mladi najčešće uključuju u društvo preko sportskih klubova,nevladinih organizacijapolitičkih partija, debatnih klubova i drugih organizacija (u okviru škola i fakulteta). Mladi u Rožajama su kao glavni problem neučestvovanja u društvu izrazili:mišljenje da su nemoćni u odlučivanju, izbjegavanje političkog angažovanja, nezainteresovanost za aktivno učešće u donošenju promjena u životu društva. Nedovoljno sadržaja i mogućnosti za korisnim provođenjem slobodnog vremena izaziva kod mladih opštu apatiju ili odlazak u veće gradove države, regiona i Evropske unije. Mladi takođe smatraju da nijesu dovoljno informisani. Izražena su i devijantna ponašanja mladih (konzumiranje droge, duvana i alkohola, netolerancija i diskriminacija manjinskih grupa, itd.). Mladima je potrebno unapređenje u razvoju vannastavnih aktivnosti, organizovanje raznih radionica, (povećanje broja radionica na određene teme - narkomanija, HIV/AIDS, građansko obrazovanje, zdravi stilovi života,...) koje će podržati i razviti programe neformalnog obrazovanja, kreirati i razviti programe obuke, obezbjediti uslove za realizacije programa.

 Po mišljenju mladih, u opštini Rožaje ne postoji dovoljan broj aktivnih organizacija za mlade, a dostupnost informacijama je ograničena. Da bi uspješno djelovali, neophodno je da dostignu određena znanja i veštine, ali i stavove i vrijednosti. Najkraći put do ovih znanja, vještina i stavova je neformalno obrazovanje, koje ne radi samo na intelektualnim sposobnostima pojedinca, već utiče na cijelu ličnost, pripremajući i podstičući ljude na društveno djelovanje.

1. **INFORMISANOST I MOBILNOST**

Informisanje je često od ključnog značaja za participaciju, a pravo mladih na pristup informacijama o povoljnim prilikama i temama koje ih se tiču sve više stiče priznanje u zvaničnim evropskim i međunarodnim dokumentima, a ne samo u kontekstu lokalnog i regionalnog života. Da bi učestvovali u aktivnostima i životu svoje zajednice, ili da bi imali koristi od službi i pogodnosti njima namijenjenih, mladi moraju da znaju o njima. Učestvovanje u aktivnostima i projektima koji ih interesuju i koje sami organizuju često predstavlja korak u procesu kojim se podstiče njihov dublji angažman u zajednici, uključujući i njen politički život.

 Lokalne i regionalne vlasti stoga treba da podrže i unaprijede postojeće informativne centre i savjetovališta za mlade kako bi obezbjedili da te ustanove pružaju kvalitet usluga koji će zadovoljiti potrebe koje izražavaju mladi. Tamo gdje takvi centri ne postoje, lokalne i regionalne vlasti i drugi relevantni subjekti treba da podstiču i pomažu stvaranje odgovarajućih informativnih službi za mlade, između ostalog, kroz postojeće strukture kao što su škole, omladinski servisi i biblioteke. Potrebno je preduzeti posebne mjere kako bi se zadovoljile informativne potrebe kategorija mladih koji imaju poteškoća sa dostupnošću informacija – jezičke barijere, nedostupnost interneta itd. („Evropska povelja o učešću mladih u lokalnom i regionalnom životu).

 Mladima je potrebno da budu kvalitetno informisani o svojim pravima i mogućnostima, kao i o programima i uslugama koje im se nude. Tu se, prije svega misli na nastavne i vannastavne aktivnosti, posebne i dopunske vidove obrazovanja, neformalno obrazovanje, učešće u pojedinim projektima, stipendiranje, zapošljavanje i napredovanje u karijeri, socijalno, zdravstveno i dopunsko osiguranje, pravnu zaštitu, stanovanje, volonterski rad, sportske i kulturne aktivnosti, mobilnost, omladinski turizam itd.

 U Rožajama, kao i u cijeloj Crnoj Gori ne postoje klasični informativni centri za mlade, kao ni posebni omladinski mediji. Njihov nedostatak značajno utiče na stepen informisanosti mladih i njihovo učešće u društvu. U opštini Rožaje informisanošću građana se bavi Lokalni javni emiter “Radio Rožaje” i “Radio Jupok”. U svojim programskim šemama imaju priloge o kulturnim dešavanjima, sportskim klubovima i uspješnim sportistima, aktivnostima nevladinih organizacija, dječijim i omladinskim manifestacijama... Radio Rožaje emituje sedmično emisiju koju uređuju i vode učenici gimnazije ‘’Školski radio čas’’.

 U gimnaziji ‘’30. Septembar’’ i Srednjoj stručnoj školi dva puta, odnosno jednom godišnje se publikuju listovi ‘’Gimnazijalac’’ i ‘’Veliki odmor’’ u kojima se objavljuju prilozi koji se bave obrazovanjem, uspjesima mladih u okviru škole i vannastavnim aktivnostima, sportu, uspjesima u akademskom obrazovanju. Donose se reportaže o uspješnim osnovcima, srednjoškolcima i studentima, kao i onima koji se izdvajaju radom, ponašanjem, sportskim aktivnostima, humanošću itd. Takođe, mnogi članci se iz broja u broj bave problemima mladih kao što su položaj u društvu, porodici, opasnosti od bolesti zavisnosti, uticajem medija na mlade ljude. Prenose se aktivnosti NVO organizacija koje okupljaju i angažuju mlade ljude.

 Objavljuju se često radovi i prilozi mladih ljudi, od uspješnih literarnih radova na brojnim konkursima, preko reportaža i putopisa sa putovanja i ekskurzija do komentara i članaka mladih na određene, aktuelne teme.

 Mladi Rožaja se uglavnom informišu putem interneta (Facebook, portala…), medija i najčešće preko omladinskih organizacija, koje informišu mlade putem biltena, vodiča, informatora, organizovanjem edukativnih radionica, seminara, debatnih klubova (u zavisnosti od oblasti djelovanja NVO). S obzirom da se skoro sve aktivnosti nevladinih organizacija realizuju zahvaljujući donatorima (od projekta do projekta) i što postojeće omladinske organizacije nijesu dovoljno umrežene, ni međusobno integrisane, može se reći da to sve utiče na ograničenje informisanja mladih od strane omladinskih organizacija. Mladi smatraju da omladinske organizacije i organizacije za mlade treba da budu aktivnije u smislu uključivanja većeg broja mladih u svoje organizacije i realizacije projekata. Veliki problem u našoj opštini predstavlja informisanje mladih koji nisu članovi omladinskih organizacija i sekcija, mladih sa invaliditetom i mladih iz ruralnih područja, te je zato neophodno da postoji servis za informisanje mladih.

 Mobilnost je pokretljivost, odnosno mogućnost izbora pojedinca, grupa ili socijalnih slojeva u smislu mjesta boravka, izbora profesije ili dostupnosti resursa. Mobilnost obezbjeđuje otvorenost u komunikaciji sa drugim društvima i kulturama, što uključuje poznavanje, tolerisanje i poštovanje međusobnih različitosti. Pojam mobilnosti mladih podrazumijeva obrazovnu, kulturnu I turističku pokretljivost, kao i međunarodnu saradnju i razmjenu.

 Obrazovna mobilnost podrazumijeva kretanje studenata i predavača iz jedne institucije u drugu, često izvan granica sopstvene zemlje, kako bi se steklo neophodno dato obrazovanje ili praksa. Mladi iz Rožaja najčešće odlaze u Podgoricu, Srbiju,Makedoniju,Bosnu i Hercegovinu,Tursku... da studiraju, dok se tačan broj mladih koji nakon završetka studija vraća u opštinu Rožaje i onih koji ostaju da žive i rade u mjestima studiranja ne zna.

 Kulturna mobilnost je izrazito nepovoljna i kulturni sadržaji su uglavnom privilegija mladih iz urbanih sredina. Mladi, koji žive u seoskim područjima, nemaju priliku da vide mnoge kulturne manifestacije. Istovremeno, uslijed nepovoljne materijalne situacije, ovi mladi nijesu u prilici da putuju do većih gradova u kojima ima kulturnih dešavanja.

 Turistička mobilnost mladih u zemlji, i pored strateškog opredjeljenja Crne Gore da turizam postane osnovna privredna grana razvoja, nije na zavidnom nivou. Omladinski smještajni kapaciteti (hosteli, odmarališta, kampovi) iako postoje, nijesu dovoljno promovisani, niti postoji plan njihovog korišćenja. U toku ljetnje sezone, kada su uslovi za organizovanje kampova najbolji, mjesto u postojećim kampovima je nemoguće naći. Izostaje promovisanje omladinskih hostela i učeničkih domova za potrebe mladih.

 Kao glavni nosioci razvoja omladinskog turizma kako u Crnoj Gori, tako i u Rožajama javljaju se nevladine organizacije, koje se, pored ostalog, bave i povećanjem mobilnosti i aktivnog učešća mladih u različitim oblastima. Primjeri međunarodne mobilnosti omogućeni su mladima Rožaja zahvaljujući upravo zalaganju nevladinih organizacija i sportskih klubova, u kojima su mladi imali priliku da otputuju u inostranstvo kao gosti ekipa koje su se takmičilie u raznim oblastima. Mobilnost mladih u Rožajama je na nezavidnom nivou. Pokretljivost otežava loša materijalna i socijalna situacija mladih. Mladi novac najčešće troše samo na standardna putovanja, kao što su ljetovanja ili zimovanja, dok se o nekoj kulturnoj ili obrazovnoj

pokretljivosti teško može govoriti. U velikoj većini slučajeva roditelji nisu u mogućnosti da finansiraju češća putovanja svoje djece, dok su ona, sa druge strane, vrlo često nemoćna da sama obezbjede sredstva. Mobilnost mladih osoba sa invaliditetom znatno otežavaju brojni razlozi: nepostojanje prilagođenih prevoznih sredstava, neprilagođeni objekti... Mladi u Rožajama smatraju da, iako postoji želja i interes za mobilnost, slabe su mogućnosti samih mladih i nivo informisanja o ovoj oblasti nije na zavidnom nivou.

**ISTRAŽIVANJE POTREBA MLADIH**

U anketi koja je sprovedena za potrebe Lokalnog akcionog plana za mlade iz oblasti informisanost i mobilnost,mladi su naveli da se najviše informišu putem interneta - Facebook-a i drugih društvenih mreža, informativnih sajtova za mlade, preko nevladinih organizacija i sportskih klubova, TV emisija, bilborda, flajera i novina. Što se tiče sugestija mladih vezanih za načine njihovog informisanja, većina mladih smatraju da treba da se osnuje Savjet mladih i otvori Kancelarije za mlade,da svi imaju besplatan internet radi boljeg informisanja,pokretanje televizije na lokalnom nivou, više sajtova za mlade, da je jedan od dobrih načina informisanja - informisanje u školama, da je potrebno se pokrene omladinski časopis, i osmisli više emisija za mlade na lokalnim radio stanicama, koje će da uređuju sami mladi.

1. **ČETVOROGODIŠNJA STRATEGIJA**

Nakon ANALIZE SITUACIJE - unutar svake oblasti kojim je obuhvaćen Lokalni plan akcije za mlade (LPAM) – slijede:

• **ČETVOROGODIŠNJA STRATEGIJA** za sprovođenje LPAM-a - ima zacrtane strateške ciljeve koje je potrebno ostvariti u naredne četiri godine od dana usvajanja plana, kao i postavljene indikatore na osnovu kojih će se mjeriti uspješnost realizacije tih ciljeva;

• **AKCIONI PLAN** – plan najprioritetnijih aktivnosti koje je potrebno uraditi u prvih godinu dana od dana usvajanja plana, takođe sa utvrđenim indikatorima uspješnosti plana.

Ključni indikatori koji će osigurati kvalitet sprovođenja LPAM-a, i koji su uputstvo za način realizacije svih aktivnosti, ciljeva i oblasti, jesu:

• Nivo učešća mladih u kreiranju programa

• Zadovoljstvo mladih programima koji su sprovedeni

• Aspekt rodne ravnopravnosti, specifičnosti nacionalnih / etničkih /religijskih i jezičkih grupa, specifičnosti marginalizovanih grupa mladih po različitim osnovima…

Indikatori uspješnog ostvarenja četvorogodišnje strategije govore o povećanju/smanjenju određenog broja ili pojave u odnosu na dan usvajanja LPAM-a ali i u odnosu na svaku prethodnu godinu realizacije plana, uzimajući u obrzir i u mnogim oblastima već postavljene evropske standarde i započete aktivnosti.

Indikatori uspješnosti plana akcije za 2016. godinu daju presjek minimalnih rezultata neophodnih da bi se aktivnost okarakterisala kao uspješno sprovedena.

Ispod navedenog minimuma, aktivnost će biti okarakterisana kao neuspješna, dok će svi rezultati iznad postavljenog minimuma govoriti o većoj uspješnosti realizovane aktivnosti. Ovi indikatori mogu biti od koristi i za razvoj operativnog plana za naredne godine.

**OBRAZOVANJE**

**CILJ 1: Unapređenje i razvoj vannastavnih aktivnosti zasnovanih na potrebama mladih**

**CILJ 2: Unapređenje uslova za formalno obrazovanje**

**CILJ 3: Obezbijediti uslove za profesionalno usavršavanje**

CILJ 4: Razviti sisteme za neformalno obrazovanje

CILJ 5: Poboljšanje učeničkog i studentskog stndarda

CILJ 6: Razvoj programa za mlade talente

CILJ 7: Unapređenje rada Savjeta roditelja u osnovnim i srednjim školama

**ZAPOŠLJAVANJE**

**CILJ 1: Povećati motivisanost i informisanost mladih**

**CILJ 2: Povećati broj mladih ljudi koji su stekli nove vještine**

**CILJ 3: Povećanje nivoa informisanosti mladih o sezonskom zapošljavanju**

**CILJ 4: Povećanje nivoa informisanosti mladih ljudi o pripravničkom stažu**

**CILJ 5: Povećanje broja mladih OSI koji su zaposleni**

**CILJ 6: Povećanje znanja preduzetnika o poreskim i drugim olakšicama uposlenjem određene kategorije lica**

**CILJ 7: Povećanje broja mladih koji će početi sopstveni biznis**

**ZDRAVLJE I PORODICA**

**CILJ 1: Uspostaviti servis za informisanje mladih o bolestima zavisnosti**

**CILJ 2: Povećanje nivoa svijesti i informisanosti mladih o bolestima zavisnosti i zdravim stilovima života**

**CILJ 3: Povećanje nivoa svijesti mladih ljudi o značaju planiranja porodice i odgovornom roditeljstvu**

**CILJ 4: Poboljšanje dostupnosti zdravstvenog sistema mladima**

CILJ 5: Uvođenje finansijskih stimulativnih mjera za mlade bračne parove

CILJ 6: Poboljšati socijalnu politiku prema mladima

CILJ 7: Povećati bezbjednost mladih

CILJ 8: Smanjiti broj mladih koji dolaze u konflikte sa zakonom-unapređenjem preventivnog djelovanja

CILJ 9: Povećanje nivoa svijesti o saobraćajnim i drugim nezgodama i njihovoj prevenciji

CILJ 10: Podizanje svijesti o mentalnoj higijeni mladih

**KULTURA**

**CILJ 1: Promovisati mlade talente**

**CILJ 2: Unapređenje promocije kulturnih vrijednosti kod mladih**

**CILJ 3: Omogućavanje uslova za dostupnost programa za kulturu mladima iz ruralnih sredina**

**CILJ 4: Poboljšati opremljenost Narodne i školskih biblioteka**

**CILJ 5: Istražiti potrebe mladih u oblasti kulture**

**CILJ 6: Podrška izdavačkoj i izlagačkoj djelatnosti mladih stvaralaca**

CILj 7: Podrška i promocija starih zanata

CILj 8: Obezbjeđivanje uslova za rad amaterskih omladinskih ansambala i pozorišta

CILJ 9: Stvoriti društveni ambijent koji će uticati na unapređenje odnosa mladih prema kulturnom i prirodnom nasljeđu

**SLOBODNO VRIJEME**

**CILJ 1: Uspostaviti funkcionalan način informisanja o mogućnostima za kvalitetnije provođenje slobodnog vremena**

**CILJ 2: Povećanje broja mladih ljudi i osoba sa invaliditetom koji se bave sportsko - rekreativnim aktivnostima**

**CILJ 3: Razvoj kulture volontiranja i povećanje broja mladih ljudi koji se bave volonterizmom**

**CILJ 4: Stvoriti uslove za kvalitetnije i sadržajnije provođenje slobodnog vremena**

CILj 5: Obezbjeđivanje uslova i unapređenje programa sportskih i rekreativnih aktivnosti mladih na gradskom i seoskom području

CILJ 6: Afirmisanje društveno korisnog rada

**LJUDSKA PRAVA**

**CILJ 1: Povećanje informisanosti mladih o njihovim pravima**

**CILJ 2: Povećanje aktivnog ućešća mladih ljudi na polju zaštite i unapređenja ljudskih prava i sloboda**

**CILJ 3: Promocija različitosti i smanjenja predrasuda**

CILJ 4: Povećanje nivoa svijesti o rodnoj ravnopravnosti

CILJ 5: Podsticanje mladih da koriste svoje pravo u donošenju odluka

CILJ 6: Promovisati, podsticati toleranciju, razumijevanje i poštovanje između mladih različitih identiteta

**UČEŠĆE MLADIH U ŽIVOTU DRUŠTVA**

**CILJ 1: Formiranje baze podataka o organizacijama koje se bave mladima**

**CILJ 2: Unaprijediti saradnju između nevladinih organizacija**

**CILJ 3: Podizanje nivoa svijesti kod mladih ljudi o aktivnijem uključivanju u život zajednice**

**CILJ 4: Povećanje broja omladinskih organizacija u Opštini osnaživanjem neformalnih grupa mladih**

**CILJ 5: Povećati nivo znanja mladih o radu institucija**

CILJ 6: Povećati broj i unaprijediti naučna učešća mladih u procesima odlučivanja

CILJ 7: Povećati informisanost i razumijevanje mladih o vrijednostima civilnog društva

CILJ 8: Ostvariti viši nivo saradnje i razumijevanja između NVO,lokalne zajednice i građana

CILJ 9: Uticati na otvaranje političkog prostora za uključivanje mladih

**INFORMISANOST I MOBILNOST**

**CILJ 1: Uspostaviti servise za informisanje mladih**

**CILJ 2: Razvijati kvalitetne medijske sadržaje koji su mladima prilagođeni i zadovoljavaju njihove potrebe**

**CILJ 3: Podsticanje omladinskih organizacija na aktivizam i učešće**

**CILJ 4: Povećanje mobilnosti mladih**

**CILJ 5: Uklanjanje arhitektonskih barijera**

CILJ 6: Prilagoditi izvore informisanja mladim OSI/OSH

**12. AKCIONI PLAN 2016**

**OBRAZOVANJE**

|  |  |  |  |  |  |
| --- | --- | --- | --- | --- | --- |
| **PROBLEM** | **CILJ** | **AKTIVNOSTI** | **NOSIOCI AKTIVNOSTI** | **VREMENSKI OKVIR** | **INDIKATORI** |
| **Nedovoljan broj vannastavnih****aktivnosti u skladu****sa potrebama mladih** | **Unapređenje i razvoj vannastavnih aktivnosti zasnovanih na potrebama mladih** | Organizovanje radionicai kviza znanja o poznavanju svoje opštine ( jednom godišnje ) | Kancelarija za mladeŠkoleNVO | 2016 | Održano 10 radionice i 2 kviza |
| Saradnja škola sa NVO sektorom na polju intenziviranja vannastavnih aktivnosti kroz organizovanje 5 edukativnih izleta na području naše opštine | Organizovano 5 izleta |
| Organizovanje predavanja o zdravim stilovima života, ekologiji i biodiverzitetu, i dr. u zavisnosti od potreba mladih | Održano 5 predavanja |
| **Nepostojanje novih smjerova u SSŠ i nepostojanje fakulteta** | **Unapređenje uslova za formalno obrazovanje** | Ispitati tržisnu opravdanost iskazane želje mladih za otvaranjem novih smjerova u SSŠ: autolakirer/autolimar; medicinska sestra/tehničar-negovateljica/negovatelja | Kancelarija za mladeNVOŠkole | 2016 | Izvršeno istraživanje tržišta rada i opravdanosti pokretanja inicijative |
| Ispitati tržišnu opravdanost iskazane želje mladih za otvaranje Šumarskog fakulteta | Kancelarija za mladeNVOŠkole | Izvršeno istraživanje tržišta rada i opravdanosti pokretanja inicijative |
| **Slab nivo profesionalnog usavršavanja** | **Obezbijediti uslove za profesionalno usavršavanje** | Pokretanje inicijative za stipendije za profesionalno usavršavanje | Kancelarija za mlade | 2016 | Pokrenuta inicijativa |
| Kampanja za otvaranje fondova za talentovane studente | Kancelarija za mladeNVO | Sprovedena kampanja |
| Stimulisati najmanje 2 studijska putovanja  | Kancelarija za mladeŠkoleNVO | Organizovana 2 studijska putovanja |

**ZAPOŠLJAVANJE**

|  |  |  |  |  |  |
| --- | --- | --- | --- | --- | --- |
| **PROBLEM** | **CILJ** | **AKTIVNOSTI** | **NOSIOCI AKTIVNOSTI** | **VREMENSKI OKVIR** | **INDIKATORI** |
| **Nemotivisanost i neinformisanost mladih za traženjem posla** | **Povećati motivisanost i informisanost mladih**  | Organizovanje 5 radionica godišnje (pisanje CV-a, upoznavanje sa tržištem rada i sa poslodavcima) | Biro rada RožajeKancelarija za mladeNVO | 2016 | 5 održanih radionicaBroj edukovanih mladih ljudi |
| **Nizak stepen kvalifikacije pojedinih mladih nezaposlenih lica** | **Povećati broj mladih ljudi koji su stekli nove vještine** | Organizovanje kurseva za računare i strane jezike i prekvalifikacije | Biro rada RožajeKancelarija za mladeNVO | 2016 | Broj mladih ljudi koji su se dokvalifikovali i prekvalifikovali |
| **Nedovoljna upućenost mladih ljudi o sezonskom zapošljavanju** | **Povećanje nivoa informisanosti mladih o sezonskom zapošljavanju** | Organizovanje radionica na temu sezonskog zapošljavanja | Biro rada RožajeKancelarija za mladeNVO | 2016 | Broj organizovanih radionicaBroj prisutnih mladih ljudi na radionicama  |
| Izrada brošura o slobodnim radnim mjestima | 300 štampanih i distribuiranih brošura |
| **Neinformisanost mladih ljudi o mogućnostima odrađivanja pripravničkog staža** | **Povećanje nivoa informisanosti mladih ljudi o pripravničkom stažu** | Izrada informatora o svim poslodavcima u Rožajama gdje se može odraditi pripravnički staž | Biro rada RožajePoslodavciKancelarija za mladeNVO | 2016 | 300 štampanih i distribuiranih informatora/flajera |
| **Nezaposlenost mladih OSI** | **Povećanje broja mladih OSI koji su zaposleni** | Edukacija NVO-a i poslodavaca o mogućnostima upošljavanja mladih preko javnih radova | Biro rada RožajeKancelarija za mladeNVOJavna preduzećaPoslodavci | 2016 | Broj organizovanih radionicaBroj prisutnih  |
| Organizovanje javnih radova za rad mladih OSI bar jednom godišnje | Organizovan javni rad za mlade OSI |
| **Neupućenost preduzetnika i NVO-a o poreskim olakšicama prilikom zapošljavanja određenih kategorija nezaposlenih** | **Povećanje znanja preduzetnika o poreskim i drugim olakšicama uposlenjem određene kategorije lica** | Edukacija preduzetnika i NVO o poreskim olakšicama prilikom zapošljavanja teže uposlivih lica  | Biro rada RožajeKancelarija za mladeNVOJavna preduzećaPoslodavciPoreska uprava | 2016 | Broj održanih edukacijaBroj poslodavaca kojiprisustvuju Broj lica zaposlenih nakonsprovedene edukacije |
| **Mali broj mladih ljudi koji započinju sopstveni biznis** | **Povećanje broja mladih koji će početi sopstveni biznis** | Promovisati program samozapošljavanja mladih ljudi u gradu i na seoskom području | Kancelarija za mladeBiro rada RožajeNVOLokalni biznis centar | 2016 | Broj mladih ljudi koji su započeli sopstveni biznis  |
| Organizovanje 2 radionice na temu pisanja biznis planova | Organizovane 2 radionice |

**ZDRAVLJE I PORODICA**

|  |  |  |  |  |  |
| --- | --- | --- | --- | --- | --- |
| **PROBLEM** | **CILJ** | **AKTIVNOSTI** | **NOSIOCI AKTIVNOSTI** | **VREMENSKI OKVIR** | **INDIKATORI** |
| **Nepostojanje servisa za informisanje mladih o bolestima zavisnosti** | **Uspostaviti servis za informisanje mladih o bolestima zavisnosti**  | Otvoriti Kancelariju za prevenciju narkomanije | Sekretarijat za kulturu,društvene djelatnosti i sportKancelarija za mlade Dom zdravljaInstitucije | 2016 | Otvorena Kancelarija za prevenciju narkomanije |
| **Nedovoljna informisanost mladih ljudi o bolestima zavisnosti i zdravim stilovima života** | **Povećanje nivoa svijesti i informisanosti mladih o bolestima zavisnosti i zdravim stilovima života** | Organizovati predavanja na temu zavisnosti u srednjim školama--------------------------------------------------Organizovati kampanju o štetnosti psihoaktivnih supstanci --------------------------------------------------Edukacija vršnjačkih edukatora o zdravim stilovima života--------------------------------------------------Medijska kampanja o zdravim stilovima života--------------------------------------------------Radionice na temu nasilja u srednjim školama--------------------------------------------------Radionice na temu seksualnog i reproduktivnog zdravlja i polno prenosivih bolesti u srednjim školama--------------------------------------------------Organizovanje kviza za učenike na temu poznavanja saobraćajnih propisa | Kancelarija za mlade Kancelarija za prevenciju narkomanijeCentar za socijalni radŠkole NVO Dom zdravljaPodručna jedinica policije | 2016 | Održano 10 predavanja na temu zavisnosti Broj mladih prisutnih na predavanjima-----------------------------------------Sprovedena kampanja-----------------------------------------Broj vršnjačkih edukatora-----------------------------------------Sprovedena medijska kampanja-----------------------------------------Održano 6 radionica za učenike srednjih škola-----------------------------------------Održano 6 radionica za učenike srednjih škola -----------------------------------------Održano 6 kvizova za učenike na području opštine Rožaje |
| **Nedovoljna informisanost mladih o značaju planiranja porodice i odgovornom roditeljstvu** | **Povećanje nivoa svijesti mladih ljudi o značaju planiranja porodice i odgovornom roditeljstvu** | Organizovanje radionica na temu planiranja porodice | Kancelarija za mladeCentar za socijalni radDom zdravljaNVO | 2016 | Organizovano 6 radionica |
| Organizovanje radionice na temu roditeljskih vještina | Organizovano 10 radionica |
| **Neupućenost mladih ljudi o postojanju savjetovališta** | **Poboljšanje dostupnosti zdravstvenog sistema mladima** | Promovisanje savjetovališta za mlade pri Domu zdravlja | Kancelarija za mladeDom zdravljaCentar za socijalni radNVO  | 2016 | Broj mladih ljudi koji koristi usluge savjetovališta  |

**KULTURA**

|  |  |  |  |  |  |
| --- | --- | --- | --- | --- | --- |
| **PROBLEM** | **CILJ** | **AKTIVNOSTI** | **NOSIOCI AKTIVNOSTI** | **VREMENSKI OKVIR** | **INDIKATORI** |
| **Nedovoljna promocija mladih talenata** | **Promovisati mlade talente** | Organizovanje festivala mladih talenata | Kancelarija za mlade NVOMediji | 2016 | Održan festivalBroj promovisanih mladih talenata |
| Raspisivanje konkursa za mlade talente ( fotografija, likovni rad, karikatura... ) | Raspisan konkurs za mlade talenteBroj mladih učesnika na konkursu |
| **Nedovoljna****promocija****kulturnih****vrijednosti kod****mladih** | **Promocija kulturnih****vrijednosti kod****mladih** | Predlog na usvajanje Skupštini Opštii Rožaje kao osnivaču Centra za kulturu da usvoji odluku o besplatnom ustupanju male i velike sale kao i galerije za potrebe nevladinog sektora iz oblasti kulture  | Kancelarija za mlade Lokalni medijiNVO | 2016 | Usvojena odluka o besplatnom ustupanju male i velike sale kao i galerije za potrebe nevladinog sektora iz oblasti kulture |
| Inicirati najmanje 5 obrazovno - informativnih emisija u medijima o kulturnom i prirodnom nasljeđu namijenjenih mladima, a kroz njihovo neposredno učešće |  5 obrazovnih emisija namijenjenih mladima uz neposredno učešće mladih |
| **Nedostatak mogućnosti****za mlade iz ruralnih****sredina za konzumaciju****kulturnih sadržaja** | **Omogućavanje****uslova za****dostupnost****programa iz oblasti****kulture** **mladima iz****ruralnih sredina** | Organizovanje 1 predstave, 1 koncerta, 1 izložbe i 1 književne večeri godišnje u ruralnim sredinama | Kancelarija za mlade NVOŠkoleMjesne zajedniceCentar za kulturu | 2016 | Organizovana 1 predstava, 1 koncert, 1 izložba i 1 književna veče godišnje u ruralnim sredinama |
| **Nedovoljna****opremljenost školskih****biblioteka knjigama** | **Poboljšati****Opremljenost Narodne i školskih biblioteka** | Akcija "Napunimo policeknjigama" (jednom godišnje usaradnji sa učenicima) | Kancelarija za mladeNarodna bibliotekaŠkoleNVO | 2016 | Sprovedena akcijaBroj prikupljenih knjiga |
| **Nedovoljna informisanost o potrebama mladih u oblasti kulture** | **Istražiti potrebe mladih u oblasti kulture** |  Anketiranje mladih | Kancelarija za mlade NVO | 2016 | Sprovedena anketa |
| **Mali broj mladih stvaralaca iz oblasti kulture** | **Podrška izdavačkoj i izlagačkoj djelatnosti mladih stvaralaca** | Organizovanje književnih večeri i izložbi mladih stvaralaca | Kancelarija za mlade Centar za kulturu Rožaje | 2016 | Organizovane 2 izložbe i 2 književne večeri |

**SLOBODNO VRIJEME**

|  |  |  |  |  |  |
| --- | --- | --- | --- | --- | --- |
| **PROBLEM** | **CILJ** | **AKTIVNOSTI** | **NOSIOCI AKTIVNOSTI** | **VREMENSKI OKVIR** | **INDIKATORI** |
| **Nedovoljna informisanost mladih o kvalitetnim sadržajima za provođenje slobodnog vremena**  | **Uspostaviti funkcionalan način informisanja o mogućnostima za kvalitetnije provođenje slobodnog vremena**  | Otvaranje web stranice gdje će biti dostupni podaci o aktuelnim sadržajima kojima mogu da kvalitetno ispune svoje slobodno vrijeme  | Kancelarija za mlade NVOSportski kluboviCentar za informacioni sistem (CIS)Sportski centar | 2016 | Izrađen web sajt |
| Izdavanje godišnjeg biltena za mlade putem kojeg bi se informisali o održanim i ponuđenim aktivnostima vezanim za kvalitetno proveđenje slobodnog vremena ( sport , kultura… ) | Odštampano i distribuirano 1000 biltena |
| **Mali broj mladih ljudi i osoba sa invaliditetom koji se bave sportsko rekreativnim aktivnostima**  | **Povećanje broja mladih ljudi i osoba sa invaliditetom koji se bave sportsko rekreativnim aktivnostima**  | Organizovanje i /ili promovisanje sportskih i rekreativnih aktivnosti namijenjenim mladima | Kancelarija za mlade NVOSportski kluboviSportski klubovi i NVO koji okupljaju OSI | 2016 | 2 organizovane aktivnostigodišnje |
| Organizacija i obilježavanje Dana fizičke aktivnosti 10. maj  | Obilježen Dan fizičkeaktivnosti |
| Organizacija i promocija sportsko rekreativnih aktivnosti za osobe sa invaliditetom  | 1 organizovana aktivnostgodišnje |
| **Nedovoljan broj mladih ljudi koji se bave volonterskim radom**  | **Razvoj kulture volontiranja i ovećanje broja mladih ljudi koji se bave volonterizmom** | Edukacija na temu volonterizma  | Kancelarija za mlade NVOSportski klubovi | 2016 | 5 organizovanih radionicagodišnje |
| Obilježavanje 5. decembraMeđunarodnog dana volontera  | Obilježen 5. decembar  |
| Štampanje brošura o insitucijama i organizacijama gdje bi pomoćvolontera dobrodošla  | 500 odštampanih i distribuiranih brošura Minimum 5 volontera koji će volontirati |
| **Nepostojanje prostora za okupljenja mladih** | **Stvoriti uslove za kvalitetnije i sadržajnije provođenje slobodnog vremena** | Inicijativa za obezbjeđivanje prostora za okupljenje mladih--------------------------------------------------Inicijativa za park – izletište na Brezovačkom brdu na ukupnoj površini od 30 ha, parking za posjetioce, avanturističko-rekreativni park, biciklističke, planinarske, trim staze--------------------------------------------------Inicijativa za otvaranje prirodnjačkog etnografskog muzeja | Kancelarija za mlade NVOPreduzetniciLokalna turistička organizacija (LTOR)Zavičajni muzej ’’Ganića kula’’Sportski klubovi | 2016 | Obezbjeđen prostor zaokupljanje mladih--------------------------------------Izrađen projekat za park – izletište na Brezovačkom brdu na ukupnoj površini od 30 ha--------------------------------------Izrađen projekat i obezbijeđena lokacija kod stadiona Bandžovo brdo |

**LJUDSKA PRAVA**

|  |  |  |  |  |  |
| --- | --- | --- | --- | --- | --- |
| **PROBLEM** | **CILJ** | **AKTIVNOSTI** | **NOSIOCI AKTIVNOSTI** | **VREMENSKI OKVIR** | **INDIKATORI** |
| **Nedovoljna informisanost mladih o njihovim pravima** | **Povećanje informisanosti mladih o njihovim pravima** | Organizovanje predavanja za profesore u srednjim školama | Kancelarija za mlade ŠkoleNvo | 2016 | Održano 2 predavanjaUključeno 20 profesora |
| Organizovanje seminara za učenike srednjih škola | Održano 2 predavanjaUključeno 30 učenika |
| **Mali broj mladih ljudi uključen u zaštitu ljudskih prava**  | **Povećanje aktivnog ućešća mladih ljudi na polju zaštite i unapređenja ljudskih prava i sloboda** | Radionice na temu ljudskih prava za učenike srednjih škola | Kancelarija za mlade ŠkoleNvo | 2016 | Održano 5 radionicaBroj mladih koji su prisustvovali radionicama |
|  |  |
| **Mali prag tolerancije mladih ljudi na različitosti i postojanje brojnih predrasuda** | **Promocija različitosti i smanjenja predrasuda** | Organizovanje predavanja o ljudskim pravima (prava mladih, rodna ravnopravnost, predrasude, prevencija konflikta)  | Kancelarija za mladeŠkole NVO | 2016 | Održano 4 predavanja |
| Kampanje primjene zakona o rodnoj ravnopravnosti i zakona koji se odnose na osobe sa invaliditetom | Sprovedena kampanja |
| Obilježavanje 10. decembra Međunarodnog dana ljudskih prava | Obilježen 10. decembar |

**UČEŠĆE MLADIH U ŽIVOTU DRUŠTVA**

|  |  |  |  |  |  |
| --- | --- | --- | --- | --- | --- |
| **PROBLEM** | **CILJ** | **AKTIVNOSTI** | **NOSIOCI AKTIVNOSTI** | **VREMENSKI OKVIR** | **INDIKATORI** |
| **Nepostojanje baze podataka o organizacijama koje se bave mladima** | **Formiranje baze podataka o organizacijama koje se bave mladima** | Izrada informatora nevladinih organizacijama koje se bave mladima | Kancelarija za mlade NVOCIS | 2016 | 500 izrađenih i distribuiranih informatora mladima |
| **Nedovoljna saradnja između nevladinih organizacija** | **Unaprijediti saradnju između****nevladinih****organizacija** | Organizovanje sastanaka nevladinih organizacija  | Kancelarija za mlade NVO | 2016 | Broj održanih sastanaka i okruglih stolova  |
| Osnovana mreža NVO |
| Osnivanje mreže NVO  |
| **Nedovoljno razvijena svijest mladih o potrebi aktivnijeg učešća u rješavanju problema u zajednici** | **Podizanje nivoa svijesti kod mladih ljudi o aktivnijem uključivanju u život zajednice** | Organizovanje radionica na temu učešća mladih u društvu | Kancelarija za mlade NVOPolitičke partije | 2016 | 2 održane radionice |
| Štampanje brošura | Štampano i distribuirano 500 brošura |
| **Nedovoljan broj omladinskih organizacija** | **Povećanje broja omladinskih organizacija u Opštini osnaživanjem neformalnih grupa mladih** | Organizovati treninge za predstavnike neformalnih grupa mladih u cilju sticanja vještina i znanja potrebnih za upravljanje organizacijom | Kancelarija za mlade NVO | 2016 | 5 održanih treninga godišnjeMinimum 10 mladih koji su prošli obuku |
| Pružanje tehničke podrške prilikom osnivanja omladinskih NVO | 3 registrovaneorganizacije |
| **Nedovoljna informisanost mladih o radu institucija** | **Povećati nivo znanja mladih o radu institucija** | Organizovanje radionica na temu „Mladi i institucije” | Kancelarija za mladeNVOInstitucije  | 2016 | 2 održane radionice godišnje |
| Posjeta mladih institucijama | 5 posjeta institucijama |

**INFORMISANOST I MOBILNOST**

|  |  |  |  |  |  |
| --- | --- | --- | --- | --- | --- |
| **PROBLEM** | **CILJ** | **AKTIVNOSTI** | **NOSIOCI AKTIVNOSTI** | **VREMENSKI OKVIR** | **INDIKATORI** |
| **Nepostojanje servisa za informisanje mladih** | **Uspostaviti servise za informisanje mladih** | Osnovati Savjet za mlade i otvoriti Kancelariju za mlade – Rožaje | Sekretarijat za kulturu, društvene djelatnosti i sportMedijiOmladinske organizacijeŠkoleBiro rada RožajeCentar za informacioni sistem (CIS) | 2016 | Osnovan Savjet za mlade i otvorena Kancelarija za mlade |
| Postaviti info-table u 2 srednje škole i kreirati web sajt za mlade | Postavljene 3 info-table i kreiran web sajt |
| Štampanje informatora za učenike osnovnih i srednjih škola o obrazovnim ustanovama i profilima za dalje školovanje | Odštampano 300 informatora |
| **Nedovoljan broj medijskih sadržaja koji se odnose isključivo na mlade** | **Razvijati kvalitetne medijske sadržaje koji su mladima prilagođeni i zadovoljavaju njihove potrebe** | Uspostaviti saradnju sa medijima | Kancelarija za mladeMedijiOmladinske organizacijeŠkoleCIS | 2016 | Potpisan Memorandum o saradnji sa medijima |
| Organizovati edukativne radionice o potrebama mladih | Održane radionice |
| Osmišljavanje i dopuna programa lokalnih medija sadržajima za mlade i mlade sa invaliditetom ( gestovni govor ) | Broj programa za mlade u medijima, broj medija sa kojima je ostvarena saradnja, broj mladih uključenih u kreiranje programa |
| Osnivanje i pružanje podrške omladinskim medijima | Broj osnovanih omladinskih medija, broj mladih uključenih u kreiranje sadržaja u omladinskim medijima |
| **Nedovoljan aktivizam omladinskih organizacija** | **Podsticanje omladinskih organizacija na aktivizam i učešće** | Obilježavanje međunarodnog dana mladih | Kancelarija za mladeMedijiOmladinske organizacijeŠkole | 12. avgust2016 | Obilježen Međunarodni dan mladih |
| Sajam omladinskih organizacija  | Održan sajam |
| Organizovanje kreativnih radionica | Broj održanih radionica |
| **Nedovoljna mobilnost mladih** | **Povećanje mobilnosti mladih** | Redovno informisanje mladih o mogućnostima studiranja u inostranstvu | CISKancelarija za mladeOmladinske organizacijeLokalna turistička organizacija | 2016 | Broj informisanih mladih o mogućnostima studiranja |
| Pružanje podrške mladima kroz popunjavanje formulara za studiranje u inostranstvu | Broj mladih kojima je pružena podrška |
| Pružanje podrške projektima omladinskih organizacija koji za cilj imaju organizovanje susreta mladih između gradova | Broj podržanih projekata omladinskih organizacijaBroj mladih uključenih u projekte |
| Organizovanje prevoza za mlade na koncerte i druge javne događaje u drugim gradovima | Broj organizovanih prevozaBroj uključenih mladih |
| Organizovanje prevoza za mlade iz ruralnih područja za koncerte i druge događaje u Rožaje | Broj organizovanih prevoza Broj uključenih mladih |
| **Nepristupačnost fizičke sredine za nesmetano kretanje osoba sa invaliditetom** | **Uklanjanje arhitektonskih barijera** | Kampanja za prilagođavanje ustanova za nesmetano kretanje osoba sa invaliditetom | Kancelarija za mladeOmladinske organizacijeOrganizacije osoba sa invaliditetomNadležne ustanove | 2016 | Sprovedena kampanjaBroj prilagođenih ustanova |
| Kampanja za obilježavanje parking mjesta za osobe sa invaliditetom | Sprovedena kampanjaBroj obilježenih parking mjesta |
| Kampanja za sprovođenje zakona o izgradnji objekata i planiranju prostora | Sprovedena kampanjaBroj prilagođenih objekata |

**13. MONITORING I EVALUACIJA**

Monitoring je praćenje realizacije aktivnosti koje se sprovode. U slučaju Akcionog plana za mlade, pod monitoringom se podrazumijeva niz praćenja koja se sprovode u toku realizacije određenih aktivnosti iz akcionog plana, koji prate kvalitet i kvantitet tih aktivnosti. Na osnovu tih praćenja konstatovaće se uspješnost određenih aktivnosti, potvrdiće se nosioci aktivnosti, period implementacije i indikatori. Nakon monitoringa radi se evaluacija aktivnosti.

Evaluacija je procjenjivanje neke [vrijednosti](http://sr.wikipedia.org/sr-el/%D0%92%D1%80%D0%B5%D0%B4%D0%BD%D0%BE%D1%81%D1%82) ili pojave po nekom utvrđenom kriterijumu ili standardu. To je procjena unaprijed projektovanih i planiranih [aktivnosti](http://sr.wikipedia.org/w/index.php?title=%D0%90%D0%BA%D1%82%D0%B8%D0%B2%D0%BD%D0%BE%D1%81%D1%82&action=edit&redlink=1) nekih [pojedinaca](http://sr.wikipedia.org/sr-el/%D0%9F%D0%BE%D1%98%D0%B5%D0%B4%D0%B8%D0%BD%D0%B0%D1%86), [grupa](http://sr.wikipedia.org/sr-el/%D0%93%D1%80%D1%83%D0%BF%D0%B0) ili institucija i njihovih rezultata. Evaluacija nije samo završna procjena nekog projekta ili [programa](http://sr.wikipedia.org/sr-el/%D0%9F%D1%80%D0%BE%D0%B3%D1%80%D0%B0%D0%BC), već može biti i procjena u svim fazama planiranja i socijalnih [aktivnosti](http://sr.wikipedia.org/w/index.php?title=%D0%90%D0%BA%D1%82%D0%B8%D0%B2%D0%BD%D0%BE%D1%81%D1%82&action=edit&redlink=1).

Monitoring i evaluacija Lokalnog plana akcije za mlade ima tri osnovna cilja:

- Procjena uspješnosti ostvarenja ciljeva LPAM-a,

- Praćenje efikasnosti sprovođenja definisanih aktivnosti u LPAM-a,

- Omogućavanje učešća mladih, civilnog društva i posebno ugroženih grupa u realizaciji, monitoringu i evaulaciji uspješnosti LPAMa.

Kako bi se naprijed pomenuti ciljevi ostvarili neophodno je izgraditi jake kapacitete na lokalnom nivou, preko kojih će se obezbjediti uspješna realizacija LPAM-a, njegovo praćenje i procjena. Praćenje sprovođenja i kreiranje preporuka za unapređivanje LPAM-a trebalo bi da bude u nadležnosti opštinskog Savjeta za mlade. Pri izboru članova Savjeta za mlade morali bi se uzeti u obzir različiti kapaciteti, neophodni za efikasan rad: poznavanje relevantnih dokumenata koji se odnose na mlade u Crnoj Gori, regionu i EU (deklaracije, zakoni, NPAM u CG i omladinske politike u regionu i šire.), iskustvo u radu sa mladima i u oblastima od značaja za mlade (definisanih u okviru LPAM-a), osjećaj vlasništva u odnosu na LPAM, iskustvo u monitoringu i evaluaciji državnih strategija i zakona i korišćenju prikupljenih podataka (izveštavanju o tome), relevantno znanje i iskustvo u oblasti monitoringa i evaluacije, praćenja indikatora, istraživačkih metoda i čuvanja i analize podataka, poznavanje rada državne i lokalne uprave i poznavanje i iskustvo rada u civilnom društvu, posebno ranjivim grupama. Pri selekciji članova takođe veoma je bitno obezbijediti zastupljenost mladih, žena i posebno ranjivih kategorija (OSI/OSH, Roma, izbjeglica, predstavnika nacionalnih manjina).

U procesu praćenja i procjene realizacije LPAM-a bilo bi poželjno da se formiraju sektorske radne grupe, koje će biti zadužene za praćenje i procjenu njima odgovarajućih oblasti.

Kako bi se u što većoj mjeri mladi uključili u procese planiranja i odlučivanja u opštini, neophodno je formirati Savjet za mlade, kao radno tijelo Skupštine, koje bi davalo mišljenje po pitanjima od značaja za mlade, davalo mišljenje na nacrte propisa i odluka koje donosi Skupština u oblastima značajnim za mlade.Četvorogodišnja strategija za mlade i jednogodišnji Akcioni plan za mlade u opštini Rožaje, napisani su sa ciljem da nađu svoju primjenu u narednom periodu, i predstavljaju prvi dokument koji sadržajno i strateški prilazi rješavanju problema i zadovoljavanja potreba mladih. Stalna konsultacija uključenih subjekata u izradi, a kasnije i u realizaciju aktivnosti, doprinijeće aktualizaciji strategije u skladu s trenutnim potrebama i redefinisanjem problema i potreba mladih. Stoga strategija ne predstavlja konačni dokument, već proces koji traje i koji je podložan izmjenama i dopunama. U monitoring trebaju biti uključeni svi subjekti iz omladinskog sektora — ne samo osobe koje su sudjelovale u izradi Akcionog plana, već i implementatori, ciljne grupe (korisnici, tj. mladi), te druge organizacije, institucije i ustanove koje imaju kontakta s mladima.

**Radnu grupu za izradu LPAM-a sačinjavali su:**

1. Ajsel Kalač – Sekretarijat za kulturu, društvene djelatnosti i sport

2. Rasim Luboder – NVO”Građanska inicijativa mladih”

3. Adis Pepić – Opština Rožaje

4. Mirela Avdić – Opština Rožaje

5. Amel Dedeić – Lokalna turistička organizacija Rožaje

6. Damir Skarep – Centar za kulturu Rožaje

 Vaso Knežević-asistent na projektu -NVO „Da zaživi selo“

**Fokus grupe činili su:**

1. Safet Dacić – Obrazovanje

2. Ćamil Babačić – Zapošljavanje

3. Cena Kajević - Zdravlje i porodica

4. Enisa Avdić – Kultura

5. Dženis Nurković – Slobodno vrijeme

6. Almin Hasović – Ljudska prava

7. Amina Dacić – Učešće mladih u životu društva

8. Edip Hadžimuhović – Informisanost i mobilnost

**Tim za obradu i analizu anketa:**

1. Vaso Knežević - asistent projekta

2. Slobodan Šabeljić – stručni konsultant

**Zahvalnost za konsultacije u izradi LPAM-a dugujemo:**

1. Biro rada – Rožaje

2. Radio Rožaje

3. Centar za socijalni rad - Rožaje

4. Dom zdravlja “Rožaje”

5. Zavodu za statistiku”Monstat”

6. Sportski centar „Rožaje“

7. Ispostava policije Rožaje

8. Đački parlament SSŠ

9. NVO „Udruženje paraplegičara“

10. Centar za informacione sisteme

11. J.U. Centar za kulturu - Rožaje

12. J.U. Zavičajni muzej ‘‘Ganića kula’’ - Rožaje

13. J.U. Biblioteka Rožaje

14. Podmlaci političkih partija

15. Sportski klubovi

16. Nevladine organizacije

17. Omladinski klub “Rožaje”

18. Osnovne i srednje škole

19. Turistička organizacija Rožaje

20. Volonteri

1. Istraživanje potreba mladih iz 2015. godine u Rožajama [↑](#footnote-ref-2)
2. MONSTAT – Zavod za statistiku Crne Gore, –popis 2011 [↑](#footnote-ref-3)
3. Tokom 2015. godine Zavod za zapošljavanje CG – Biro rada Rožaje je finansirao 9 personalnih asistenata za potrebe članstva dvije NVO u Rožajama ''Olakšajmo život djeci sa posebnim potrebama'' (6 personalnih asistenata) i ''Udruženje multipleskleroze'' (3 personalna asistenta). [↑](#footnote-ref-4)
4. Zavod za zapošljavanje CG – Biro rada Rožaje [↑](#footnote-ref-5)
5. Sajt Doma zdravlja Rožaje [↑](#footnote-ref-6)